Predsednik: „Zastrašujuća“ odluka suda u Prištini - Infobrif\nPredsednik: „Zastrašujuća“ odluka suda u Prištini\nObjavljeno 5.12.2019. u 20:21\nPredsednik Srbije Aleksandar Vučić ocenio je danas kao „zastrašujuću“ odluku suda u Prištini kojom je bivši ministar administracije i lokalne samouprave u Vladi Kosova iz redova Srpske liste, Ivan Todosijević prvostepeno osuđen na dve godine zatvora zbog izjave u kojoj je zbivanja u Račku 1999. godine nazvao lažnim zločinom.\n„To ću da ponavljam svakog dana pa da vidim ko će da nas osudi“, rekao je predsednik Srbije.\nVučić je dodao da su prištinski mediji sinoć lažno proglasili mrtvom sekretaricu Olivera Ivanovića, Silvanu Arsović koja je ranije primljena u bolnicu pošto je saznala da je među optuženima za učešće u ubistvu lidera Građanske inicijative SDP.\n„Ko zna kakve su sve manipulacije vršili i šta su sve pokušavali da urade u vezi sa ubistvom Olivera Ivanovića“, naveo je Vučić.\nBivši ministar administracije i lokalne samouprave u Vladi Kosova Ivan Todosijević osuđen je ranije danas u Osnovnom sudu u Prištini na dve godine zatvora zbog „podsticanja na nacionalnu, rasnu, versku mržnju, nemir ili netoleranciju“.\nKako je za portal Kossev potvrdio Todosijevićev advokat Nebojša Vlajić, bivši ministar kosovske vlade iz Srpske liste je osuđen zbog izjave koju je dao u Zvečanu povodom 20. godišnjice NATO agresije na Jugoslaviju.\n„Povod za agresiju na našu zemlju bila je takozvana humanitarna katastrofa na prostoru Kosova i Metohije, izmišljeni Račak, a upravo su ti šiptarski teroristi koji su sve to izmislili, činili najveća zlodela na Kosovu i Metohiji, za koja niko do dan danas nije odgovarao. Činili su zločine pre NATO agresije, ubijali dobre srpske domaćine na svom radnom mestu. Svoj krvavi pir nastavili su i tokom agresije, a nakon toga i dolaskom takozvane mirovne misije na Kosovo i Metohiju“, izjavio je tada Todosijević.\nNjegov advokat najavio je da će se odbrana žaliti na tu presudu.\nKažnjen zbog izjave o Račku: Bivši kosovski ministar iz Srpske liste osuđen na dve godine zatvora\nAleksandar VučićIvan TodosijevićKosovoSud\nOčekuje nas prelaz Merkura u znak Strelca, a evo šta nam odavde poručuje!\nNIN: Očekivali smo napade, ali neće nas zaustaviti da pišemo o „Krušiku“


SUTRA POČINJE EVROPSKO ŠKOLSKO PRVENSTVO U ŠAHU :: Vesti :: Rekreacija.org\nEvropska šahovska Unija poverila je Šahovskom savezu Vojvodine i Šahovskom savezu Srbije organizaciju Evropskog školskog prvenstva u šahu za decu od 7 do 17 godina, koje će se održati uz generalno pokroviteljstvo Grada Novog Sada na Novosadskom sajmu, u auli i Kongresnom centaru, od 20. do 28. juna 2013. godine.\nSvečano otvaranje Prvenstava održaće se upetak, 21. Juna u 14:00 časova u auli Master centra Novosadskog sajma, uz prisustvo velikog broja predstavnika Ministarstva sporta i omladine Republike Srbije, Vlade Vojvodine, Grada Novog Sada, Šahovskog saveza Srbije, lokalnih samouprava, drugih zvaničnika i ljubitelja šaha.\nPrvenstvo će svečano otvoriti gradonačelnik Grada Novog Sada i predsednik organizacionog odbora Prvenstva Miloš Vučević, predsednik Šahovskog saveza Vojvodine i direktor organizacionog odbora Prvenstva M.Sc. Miroslav Kopanja i savetnik za školski sport u Ministarstvu sporta i omladine Igor Marinković.\nNovi Sad će dočekati preko 200 učesnika iz 13 zemlja i više od 100 takmičara sa teritorije Republike Srbije. Najviše predstavnika broji Turska, Engleska, Rusija, Azerbejdžan kao i Slovenija. Učešće domaćih takmičara su podržale lokalne samouprave, savezi, klubovi i škole iz sledećih gradova: Novi Sad, Beograd, Apatin, Sombor, Stara Pazova, Pančevo, Zrenjanin, Senta, Alibunar, Niš, Loznica, Bački Petrovac, Kula, Žabalj i drugi.\nProjekat je sufinansiran od strane Ministarstva omladine i sporta Republike Srbije, Pokrajinskog sekretarijata za sport i omladinu AP Vojvodine, Grada Novog Sada i lokalnih samouprava. Ovim Prvenstvom, Republika Srbija i Grad Novi Sad dobili su priliku da se promovišu u ovom sportu, ali i u drugim društveno-političkim i kulturno-turističkim oblastima.\nšah evropsko školsko prvenstvo novi sad sajam


Reakcija /SDA: Nejasno kako je Inzko zaključio da su svi u zemlji odgovorni za zastoje / Radio Sarajevo\nReakcija / SDA: Nejasno kako je Inzko zaključio da su svi u zemlji odgovorni za zastoje\n06. 11. 2019. u 14:06:00 Radiosarajevo.ba\nStranka demokratske akcije saopćila je danas da je, iako se u posljednjem izvještaju koji je visoki predstavnik Valentin Inzko podnio Vijeću sigurnosti UN nalaze brojne tačne ocjene o stanju u BiH, potpuno nejasno kako je „Inzko došao do formule koja sugeriše da su svi u zemlji odgovorni za zastoje“.\n„Bilo bi dobro da aktuelni visoki predstavnik objasni šta je krivica SDA pa nas se izjednačava sa SNSD-om, osim stalne potrebe da se izjednačavaju svi u BiH, i krivica raspoređuje na 'strane'“, navodi SDA u saopćenju.\nS obzirom da je jako dugo u BiH i da savršeno poznaje ovdašnje prilike, Inzko je, kako ističe SDA, morao koristiti precizne, jasne i određene formulacije kada je u pitanju karakterizacija politika.\n„Svakome ko iole prati dešavanja u BiH jasno je da je SNSD sa svojom politikom opstrukcija glavni izvor krize, što je vrlo jasno konstatirao u svome izvještaju specijalni izaslanik SAD za zapadni Balkan Matthew Palmer, za razliku od aktuelnog visokog predstavnika kojem očigledno iz političkih razloga trebaju 'sukrivci'“, navodi se u saopćenju Službe za odnose s javnošću SDA.\nTagovi: BiH OHR Valentin Inzko UN Vijeće sigurnosti SDA reakcije\nUN / EU pozvala lidere BiH da ispune odgovornost i što prije formiraju vlast\nOHR / Inzko u Vijeću sigurnosti UN-a: "SDA, HDZ i SNSD su u korijenu blokade BiH"\n! / Zvizdić uputio apel: Prestanite sa blokadom, na čekanju milijarda i sto miliona eura\nNimalo jeftino / Izdvojeno 10.000 KM za pregrade od pleksiglasa u Narodnoj skupštini RS-a\n! / Izetbegović: Tražim da se odredi šta je bošnjačka kvota, šta hrvatska, šta srpska


DOBRE VESTI ZA SVE GRAĐANE SRBIJE: Epidemiolog najavio skidanje maski u junu, postoji samo jedan uslov | Najnovije vesti - Srbija danas\n22.01.2021. • 07:39 Srbija Danas/Kurir\nSrspki epidemiolozi navode da ćemo ukoliko se vakciniše dovoljan broj ljudi uskoro skinuti maske.\nUz masovnu imunizaciju, za tri do šest meseci mogla bi da bude ukinuta zabrana okupljanja na otvorenom, a ugostitelji i trgovci da već od aprila rade normalno.\nIz Institutu za javno zdravlje "Batut" procenjuju da bi za tri do šest meseci i zabrana okupljanja na otvorenom mogla da bude stvar prošlosti.\n- Uticaj vakcinacije na tok epidemije zavisiće od obuhvata populacije u riziku. S povećanjem broja vakcinisanih osoba smanjiće se i broj onih koji prenose infekciju, bilo kao oboleli ili kao asimptomatski nosioci virusa, te će se samim tim smanjivati i rizik od zaražavanja. Za očekivati je da, ukoliko nam budu dostupne dovoljne količine vakcina, nakon tri do šest meseci od početka primene vakcine bude moguće postepeno popuštanje mera kao što su nošenje maske ili zabrana okupljanja na otvorenom prostoru, a kasnije i drugih mera, poput održavanja fizičke distance i ograničavanja okupljanja u zatvorenom prostoru - navodi se na zvaničnom sajtu "Batuta".\nNormalan život kad 60% ljudi stekne imunitet\nVirusolog dr Ana Gligić ističe da sve zavisi od količine dostupnih vakcina i brzine kojom ih nabavljamo:\n- Čim se vakciniše dovoljan broj ljudi, videće se rezultati i ići će se na popuštanje mera. Maske su najmanji problem i treba svi da ih nosimo dotle dok i sami ne vidimo šta će biti i koliko se dnevno pune bolnice. Ono što svi želimo je da izađemo, da se družimo, da se otvore institucije, pozorišta... a to je moguće tek kad 60 odsto ljudi stekne imunitet, što vakcinacijom, što prirodnim prokužavanjem - kaže ona.\nPrim. dr Tomislav Radulović, epidemiolog i specijalista za imunizaciju, kaže da, ako se zadrži ova dinamika imunizacije, već u aprilu možemo očekivati popuštanje mera.\n- Što se više ljudi bude vakcinisalo, imaćemo sve bolju epidemiološku situaciju. Nećemo u jednom danu imati nekoliko hiljada obolelih i 200-300 ljudi na respiratoru. To će se polako smanjivati i tokom ili do kraja aprila trebalo bi da bude mnogo bolja i stabilnija situacija, tada možemo očekivati i znatno popuštanje mera - smatra on.\nTo znači da, kako kaže, od tada ne bi trebalo da na stolu bude pitanje radnog vremena ugostiteljskih i trgovinskih objekata.\n- Što se skidanja maski tiče, nevakcinisani i oni koji nisu preležali virus treba da je nose još neko vreme. Oni koji su vakcinisani bi trebalo da provere antitela i ako imaju zaštitni titar, mogu da skinu masku - naveo je on.\nProf. dr Radmilo Janković, zamenik generalnog direktora KC Niš, kaže da je moguće da ćemo u junu ili julu skinuti maske - ako se do kraja juna vakciniše preko pet miliona ljudi.\n- Target je vakcinacija 30.000 ljudi dnevno, što je otprilike milion mesečno. Sa tim opsegom vakcinacije i s dostupnim vakcinama, realno je da će se do kraja juna isključiti mogućnost da ponovo dođe do većih pikova, pa bi u tom slučaju skidanje maski i popuštanje mera bili realni. Biće još onih koji nisu vakcinisani, ali virus mora da ima puno osoba preko kojih može da se širi da bi napravio pandemiiju - objasnio je Janković.\nRusku vakcinu praviće i Srbija\nNenad Popović, ministar za inovacije i tehnološki razvoj, potpisao je juče s najvećim ruskim proizvođačem vakcine "Sputnjik V", organizacijom "Generijum", protokol kojim su definisani dalji koraci ka proizvodnji te vakcine u Srbiji.\n- Zahvaljujući predsedniku Vučiću, ruska strana je odmah odgovorila na naš molbu da se vakcina "sputnjik V" proizvodi u Srbiji i s najvišeg nivoa u ruskom državnom vrhu naloženo je da se iznađe način kako da uspostavimo proizvodnju ove vakcine u Srbiji u najkraćem mogućem roku - saopšteno je iz Popovićevog kabineta.\n"Očekujem više od 35.000 vakcinisanih dnevno"\nPredsednik Srbije Aleksandar Vučić juče je na Instagram profilu Budućnostsrbije izrazio zadovoljstvo zbog masovne vakcinacije građana.\n- Kratak predah u napornom danu na suncem okupanoj terasi. Sa Suzanom Paunović i Ivicom Kojićem zadovoljno komentarišem odgovornost ljudi u Srbiji i današnji dan, u kojem očekujem da bude vakcinisano i više od 35.000 ljudi - naveo je Vučić i podelio fotografiju s najbližim saradnicima.\nKorona virus epidemija pandemija maske vakcina


Vitamin D sprečava 85 slučajeva dijabetesa. - Zdrava Hrana\nIspitivanje povezanosti nivoa vitamina D u krvi sa dijabetesom tip 2, obavljeno na Univerzitetu San Dijego, pokazalo je izuzetan preventivni uticaj koji ovaj vitamin ima na to sve rasprostranjenije oboljenje.\nIz raznih istraživanja je već poznato da nizak nivo vitamina D u krvi donosi brojne zdravstvene rizike, kao i da ovaj vitamin preventivno deluje u slučajevima brojnih savremenih oboljenja. I ranija istraživanja su ukazala da je dovoljan nivo vitamina D povezan sa manjim rizikom od dijabetesa, ali, ovo što je otkrilo novo istraživanje je gotovo neverovatno.\nPraćenjem preko 900 ispitanika u kohortnoj studiji koja je obuhvatila period od 12 godina istraživači su utvrdili da je na duge staze dovoljan nivo vitamina D povezan sa gotovo 80% slučajeva dijabetesa manje.\nKonkretno, istraživanje je pokazalo sledeće: među osobama sa nivoom vitamina D u krvi iznad 30ng/ml bilo je samo trećina slučajeva dijabetesa u poređenju sa grupom ispitanika čiji je nivo vitamina D u krvi bio ispod 30ng/ml.\nA kod osoba kod kojih je koncentracija vitamina D bila iznad 50ng/ml, bilo je pet puta manje slučajeva dijabetesa u odnosu na osobe sa najnižom koncentracijom vitamina D (20ng/ml i manje), odnosno, za 80% manje.\nIako je ovo stvarno neverovatno otkriće, naravno, treba imati u vidu da nivo vitamina D nije jedini faktor rizika kada je upitanju dijabetes tip 2.\nIstraživanje je objavljeno u časopisu PLOS ONE, a originalni članak možete naći na sledećem linku:


22-08-2019 13:17 Srbija Ekonomija\nKilometar auto-puta na ravnici od Novog Beograda do Surčina, koji će po tek potpisanom ugovoru projektovati i graditi kineska kompanija China Communications Contruction Company, koštaće u proseku oko devet miliona evra, a stručnjaci nemaju objašnjenje zbog čega je država prihvatila tako visoke cene.\nAutoput Surčin-Obrenovac (Foto: Jutjub)\nDeonica po čistoj ravnici, duga 7,9 kilometara, koštaće 70,5 miliona evra.\n– Uobičajeno je da se cena formira tek kada se izvrše geotehnička ispitivanja zone kroz koju će put da prođe, kada se utvrdi sastav tla i izradi glavni projekat. Tek tada se zna koliki je obim radova potreban. Sve ostalo je napamet priča koju samo mogu da puste politički i stručni diletanti – kaže bivši ministar građevinarstva Milutin Mrkonjić.\nPročitajte OVDE sve o državnom sporazumu sa Arapima, koji su došli da “razvijaju” Srbiju, a koji je obavijen velom tajne!


Beta 2. juna 2021. 17:30\nČetiri države „Višegradske grupe“ – Madjarska, Poljska, Češka i Slovačka, kao i Austrija, uputile su novi non-pejper rukovodstvu Evropske unije, koji se odnosi na Zapadni Balkan.\nPozivajući se na diplomatske izvore, sarajevski portal Klix je objavio da se taj dokument ne bavi pitanjem granica, već traži od Evropske unije veću podršku celom Zapadnom Balkanu.\nMinistri spoljnih poslova tih država traže i da se zemlje i gradjani Zapadnog Balkana uključe u zvanične razgovore o budućnosti Evropske unije jer, po njihovom mišljenju, imaju pravo te treba da imaju i mogućnost da kažu svoje stavove o budućnosti Evropske unije, s obzirom na perspektivu prijema u nejno članstvo.\n„Vrlo precizno je navedeno da Zapadni Balkan treba da bude deo inicijative Konferencija o budućnosti EU, koja je pokrenuta unutar ovog bloka“, navodi se u tekstu.\nMinistarka spoljnih poslova BiH Bisera Turković potvrdila je informaciju o non-pejperu kazavši da je upoznata sa sadržajem koji smatra izuzetno značajnim i da ga treba pozdraviti.\n„Zvanično smo upoznati i raduje me ovakav pristup. Bosna i Hercegovina, kao i ostale države regije, imaju jasnu perspektivu članstva“, kazala je Turković.\nDodala je da je „BiH suštinski oduvek deo Evrope“, a sada je „u procesu dostizanja naprednih evropskih standarda u funkcionisanju i jačanju države“.\n„Želja tih pet država (Vičegradske grupe i Austrije) da u razgovore o budućnosti EU uključe i države koje će u dogledno vreme postati članice, važan je signal da nećemo biti ostavljeni da predugo čekamo napredak ka članstvu. Istovremeno, to je dobro i za EU koja bez stabilnog i evropskog Zapadnog Balkana nije kompletna“, ukazala je Turković.\nInicijativa grupe država bi, kako je najavljeno, trebalo da bude upućena rukovodstvu Evropske unije, uključujući i Evropsku komisiju i komesara za proširenje Olivera Varheljija.


„Zato smo i vrlo ozbiljno prihvatili saradnju sa Nacionalnim konventom za EU, koji je, podsećamo, postao deo procedura za usvajanje svih pregovaračkih dokumenata. Time je uloga civilnog društva, u ovom slučaju platforme, koja okuplja više od 700 organizacija, podignuta na nivo koji nije imala ni u jednoj državi koja je ranije pregovarala ili trenutno pregovara o članstvu“, navode iz ovih resora.\nMinistarstvo i Pregovarački tim, ističu da koalicija „prEUgovor“, na žalost, nije deo ove platforme, ali da im nikada nije odbijen razgovor ili odgovor na sva njihova pitanja.\n„Da su prilikom izrade ovog Izveštaja imali potrebu da nas čuju, objasnili bismo im da smo potpuno svesni svih rokova koji su istekli, ali i onih koji su dostignuti, svih mera koje je trebalo sprovesti, kao i onih koje su sprovedene, pa je potrebno ići dalje od toga - već smo krenuli u pripreme za reviziju ovih Akcionih planova“, navode u Ministarstvu za evropske integracije i Pregovaračkom timu.\nIz ovih resora podsećaju da je pre dve nedelje, na inicijativu ministra Jadranke Joksimović i Ministarstva za evropske integracije, Vlada Srbije usvojila i odluku o reviziji Nacionalnog programa za usvajanje acquis-a (NPAA), što je dodatni razlog za potrebu ovakvog usklađivanja.\n„Ispunjenost Akcionih planova za poglavlja 23 i 24 je u ovom momentu predmet analize Evropske komisije koja priprema izveštaj o tome (Non - paper) za novembar. Naše izveštaje Evropskoj komisiji, na osnovu kojih Komisija dalje radi, smo pre slanja najpre predstavili civilnom društvu, koje se sa njima moglo upoznati i naravno, komentarisati ih“, ističu iz Ministarstva i Pregovaračkog tima.\n„Ti komentari su uvek dobro došli jer nam uglovi posmatranja nisu nužno isti, a vrlo često i ispravljaju neke od propusta koje učinimo“, navode u ovim resorima.\n„Nažalost, mi nismo mogli pre objavljivanja ovog izveštaja „prEUgovora“, da damo svoje komentare ili da im ponudimo ove informacije, pa zato to činimo na ovaj način", stoji u odgovoru resornog Ministarstva i Pregovaračkog tima.


Ukoliko bi sutra bio održan referendum sa pitanjem "Da li podržavate učlanjenje Srbije u EU?", nadpolovična većina građana Srbije bila bi za učlanjenje, dok bi četvrtina bila protiv, pokazalo je istraživanje koje je sprovelo Ministarstvo za evropske integracije. Građani ispravno smatraju da je EU najveći donator Srbije, ali pogrešno misle da za njom slede Kina, Rusija i Japan. Borba protiv korupcije je najvažniji zadatak, smatraju građani.\nPreciznije, istraživanje "Evropska orijentacija građana Srbije", koje je početkom jula sprovelo Ministarstvo, pokazalo je da bi 53 odsto građana Srbije glasalo danas za ulazak u EU, da bi njih 25 odsto glasalo protiv, dok 10 odsto ne bi glasalo uopšte, a 12 odsto ne zna šta bi odgovorilo na ovo pitanje.\nTerensko istraživanje u kome je učestvovalo 1.050 ispitanika starijih od 18 godina, rađeno je prema standardu Evrobarometra, navodi Ministarstvo.\nMinistarka za evropske integracije Jadranka Joksimović istakla je da je i ovo istraživanje pokazalo stabilnu podršku građana evropskim integracijama, kaže se u saopštenju.\nOna je podsetila da su i u 2018. godini, u junu i decembru odgovori na pitanje "Da li biste na referendumu podržali ulazak Srbije u EU" bili gotovo identični kao i u poslednjem istraživanju.\nPodrška građana reformama je, kao i prethodnih godina, veoma visoka. Od ukupnog broja ispitanika, njih 68 odsto smatra da bi reforme, neophodne za ulazak naše zemlje u EU, trebalo sprovoditi i mimo toga, zbog dobrobiti građana i stvaranja bolje i uređenije Srbije, saopštava ministarstvo.\nKao najznačajniju, odnosno kao reformu koja ima najpozitivniji uticaj na njihov svakodnevni život, ispitanici vide borbu protiv korupcije - 20 odsto.\nSledeća na listi prioriteta je reforma zdravstvenog sistema sa 16 odsto i bolja zaštita ljudskih prava sa 13 procenata.\nU oblasti tolerancije "gvozdena zavesa" i dalje postoji, Srbija među netolerantnima\nGrađani su upitani i ko je, po njihovom mišljenju, najveći donator Srbije, odnosno ko je Srbiji dodelio najviše bespovratne pomoći od 2000. godine do danas:\n"23 odsto ispitanika prepoznalo je da je EU najveći donator našoj zemlji. Na drugom mestu se, prema percepciji građana, nalazi Kina sa 22 procenta, na trećem Rusija sa 20 i na četvrtom Japan sa 9 odsto. Svaki treći građanin Srbije čuo je za neki projekat finansiran iz EU fondova, najčešće za projekte iz oblasti zaštite životne sredine (17%) i zdravstva (13%)".\nMeđutim, nastavlja se u saopštenju, zvanični podaci govore da su u periodu od 2000. godine do kraja 2016, Evropska unija i njene države članice sa 4,31 milijardi evra realizovanih bespovratnih sredstava bili najveći donatori, čime su značajno doprineli razvoju Srbije - pojedinačno gledano Evropska komisija donirala je 2,96 milijardi evra, Nemačka 368,21 miliona evra, Švedska 232, 11 miliona evra i Italija 187,72 miliona evra."\nMinistarka Joksimović podsetila je da je Srbija od 2007. godine, otkada koristi IPA fondove, prednjačila u regionu po iskorišćenosti ovih, uglavnom, bespovratnih sredstava.\nGovoreći o IPA 2018. ministarka je rekla da su ta sredstva već isprogramirana i iznose 179,1 milion evra bespovratnih sredstava, koja će pomoći sprovođenju reformi u oblasti vladavine prava, unapređenju projekata iz oblasti zaštite životne sredine, turističke infrastrukture, održivog razvoja kroz inovacije, ali i zapošljavanju teško zapošljivih grupa i stambenom zbrinjavanju ugroženih.\nNajveći procenat građana, njih 59 odsto, smatra da bi probleme Beograda i Prištine trebalo rešavati nezavisno od toga da li to traži EU, odnosno više od polovine ispitanika podržava opredeljenost Vlade Srbije za nastavak dijaloga između Beograda i Prištine i spremnost da se na taj način dođe do rešenja.\nPrema mišljenju većine ispitanika, za njih 51 odsto članstvo u Evropskoj uniji bilo bi korisno za Srbiju (za 43 odsto korisno i još za 8 odsto veoma korisno).\nGrađani pojam EU povezuju sa većim mogućnostima za zapošljavanje i putovanje, boljom budućnošću za mlade, uređenijim društvom, boljim životom i višim životnim standardom u našoj zemlji.


Rekonstruisano Rovče ponovo na usluzi sportistima\nIzvor: JUGpress.com, 05.Okt.2018, 16:37\nMinistar trgovine, turizma i telekomunikacija Rasim Ljajić i Gradonačelnik Niša Darko Bulatović obišli su danas renovirani Sportsko rekreativni centar Rovče, čiju je obnovu i opremanje, kroz sveobuhvatniji Projekat revitalizacije Niške tvrđave, finansiralo to Ministarstvo sa 60 miliona dinara.\nTereni u Rovčetu u Tvrđavi su izgrađeni sredinom prošlog veka, a bili su dom niškog rukometa, malog fudbala, košarke, odbojke i >> Pročitaj celu vest na sajtu JUGpress.com << atletike. Devedesetih godina ovi tereni potpunou zapušteni,\nMinistar Ljajić je najpre, sa Gradonačelnikom i njegovim saradnicima, prošetao tvrđavom, a potom je obilazeći najmoderniji sportski centar u ovom delu Srbije istakao da je zadovoljstvo videti kako je ovo mesto izgledalo nekada, a kako sada.\n”Svaki dinar koji je ovde uložen, ja sam siguran, da će se višestruko vratiti, i Nišu, a i turizmu Srbije. Ovo je jedna od najvećih i najlepših tvrđava u regionu. Ima još puno toga da se radi. Tvrđava, i prostor oko nje, treba da bude jedna mala fabrika novca za Grad Niš, gde će se stvarati, sasvim sigurno, nova vrednost. Ova tvrđava će privući i nove turiste, i domaće i inostrane. Naša namera je da Niš vratimo na turističku mapu Srbije, i spremni smo za nove dalje investicije u tom pravcu”, rekao je Ministar Ljajić.\nGradonačelnik Bulatović je naglasio da, na zadovoljstvo svih, danas možemo da obiđemo prostor koji je više decenija bio potpuno zapušten i pretvoren u deponiju, i služio svemu samo ne onome čemu je prvobitno bio namenjen.\n”Imamo priliku da danas, zahvaljujući podršci države, Vlade, i pre svega razumevanju i pomoći Ministra Rasima Ljajića koji je omogućio realizaciju ovog projekta vrednog 60 miliona dinara, sa ponosom možemo da kažemo da ono što je propadalo decenijama sada služi svrsi, pre svega mladim, sportistima, klubovima i građanima. Koristiće se sigurno i za neke druge, kulturne sadržaje za kojima grad ima potrebu, a čemu ovo mesto može služiti i odgovarati u budućnosti”, rekao je Bulatović.\nGradonačelnik je istakao i da će se u tvrđavi raditi i dalje. Sledi rekonstrukcija bedema i unutrašnjosti, takođe uz podršku Ministarstva na čijem je čelu Ministar Ljajić, a u toku su pripremne radnje i pribavljanje sve neophodne dokumentacije za nastavak realizacije ovog obimnog projekta, koji Nišku tvrđavu treba da učvrsti na poziciji brenda našeg grada i mesta koje će decenijama u budućnosti privlačiti ljude u naš grad, i na koju će Nišlije biti ponosne.\nSportsko-rekreativni centar Rovče raspolaže terenima za rukomet, mali fudbal, košarku, tenis i atletiku, a vrlo brzo biće postavljena i teretana na otvorenom. Svi tereni su osvetljeni, presvučeni specijalnom gumenom podlogom, za bezbedno korišćenje.\nPriliku da prvi isprobaju terene prekrivene tartan-stazom imale su mlade rukometašice Naise.\nČitav kompleks ima fizičko obezbeđenje i video nadzor, a građanima se korišćenje, kako je najavljeno, neće naplaćivati.\nOtvoreni sportski tereni u "Rovčetu" na Tvrđavi\nIzvor: JuznaSrbija.info, 05.Okt.2018\nMinistar trgovine, turizma i telekomunikacija Rasim Ljajić i Gradonačelnik Niša Darko Bulatović obišli su danas renovirani Sporstko rekreativni centar Rovče, čiju je obnovu i opremanje, kroz sveobuhvatniji Projekat revitalizacije Niške tvrđave, finansiralo to Ministarstvo sa 60 miliona dinara...Ministar...


POKRENUT STEČAJ U SRPSKOJ FABRICI STAKLA | ASNS\n– Privredni sud u Kragujevcu doneo je juče rešenje o pokretanju stečajnog postupka u Srpskoj fabrici stakla u Paraćinu.\nStečaj u tom preduzeću, prema rečima predsednika Privrednog suda Branislava Jovovića, pokrenut je zbog neizmirenih dospelih obaveza u roku od 45 dana. Uprkos stečaju, Staklara, čiji je račun u blokadi od novembra 2016, neće obustaviti proizvodnju, već će određen broj zaposlenih biti angažovan po ugovoru.\n– Fabrika stakla zapošljava 825 radnika, a tu su i njihove porodice. Da li će Staklara da opstane zavisi od toga da li će poverioci da prihvate reorganizaciju fabrike, ili će da se opredele za prodaju preduzeća kao pravnog lica u stečaju – rekao je sudija Jovović.\nPredsednik Samostalnog sindikata Srpske fabrike stakla Živojin Matejić izjavio je juče Fonetu da je stečaj te firme najgore rešenje za fabriku i radnike.\n“Priča o stečaju kao mogućnosti za oporavak i boljitak neke firme, koja će iz pepela postati uspešna je nerealna. Nema u Srbiji ni jednog primera da je neka firma nastavila da radi egzistira posle stečaja”, rekao je Matejić.\nOn je istakao da je SFS tokom ove godine znatno povećala proizvodnju i da je mesečno isporučivala 4.000 tona staklene ambalaže, kao i da su sada svi ugovori dovedeni u pitanje.\nMatejić je kazao da su radnici zabrinuti i uplašeni za svoju budućnost zbog uvođenja stečaja jer su svesni da će većina njih ostati bez posla i praktično postati socijalni slučajevi.\n“Mi smo želeli da radimo i da živimo od te fabrike pa smo se svojevremeno zaduživali i uzimali kredite koje sada nećemo moći da vraćamo. Tvrdim da će svi radnici koji ostanu bez posla biti socijalni slučajevi”, rekao je Matejić.


Fudbalska reprezentacija Srbije večeras od 20.45 sati igra odlučujući meč za plasman na Svetsko prvenstvo koje će sledeće godine biti održano u Rusiji, a rival "orlova" biće selekcija Gruzije koja je u pet od devet odigranih mečeva ostala neporažena.\nPovredio prst, pa počeo da sipa trojke: Prvi "ozbiljni poeni" za Teodosića u NBA\nKao da su na klupi Klipersa osetili da će Miloš da se raspuca, pa ga je trener Rivers najduže držao na parketu\nBelgija je slavila na Grbavici protiv Bosne i Hercegovine i četu Mehmeda Baždarevića i definitivno odvojila od Mundijala u Rusiji. Zvezda "đavola" šokirao je teren na stadionu Željezničara u Sarajevu\nBufon juriša na rekord, i to kakav\nBufon je peti na listi igrača sa najviše utakmica za reprezentaciju. U poslednjoj utakmici kvalifikacija može da sustigne četvrtog Muhameda Al Dajeu, nekadašnjeg reprezentativca Saudijske Arabije\nHalepova od ponedeljka najbolja teniserka sveta\nSimona Halep, rumunska teniserka, od ponedeljka je prva teniserka sveta.\nPoraz Crnogoraca, Nemci i Englezi overili plasman na SP\nSelekcija Crne Gore poražena u Podgorici od Danske sa 1:0. Nemci pobedom nad Severnom Irskom od 3:1 obezbedili plasman u Rusiju. Engleska je savladala Sloveniju sa 1:0 i plasirala se na Svetsko prvenstvo.\nLegendarnom nemačkom teniseru Borisu Bekeru, bivšem treneru Novaka Đokovića, zbog velikih dugova biće zaplenjena imovina, računajući i trofeje koje je osvojio tokom karijere, javljaju nemački mediji. Beker je novac izgubio jer je više od 100 miliona evra izgubio u lošim investicijama, kao što je sumnjiv posao sa naftom u Nigeriji.\nČUDESNI LEVANDOVSKI Poljaci jednom nogom na Mundijalu\nFudbaleri Poljske su na korak od plasmana na Svetsko prvenstvo. Za to najviše mogu da zasluže Robertu Levandovskom, koji je u ubedljivom trijumfu nad Jermenijom od 6:1 u kvalifikacijama zabeležio het-trik.\nLUKSEMBURG: Ženska odbojakška reprezentacija Srbije, novi prvak Evrope, preuzela je prvo mesto na rang listi Evropske odbojkaške konfederacije (CEV).\nBobi solidan, Zagorac iskoristio minute\nNJUJORK - Srpski košarkaši Boban Marjanović i Rade Zagorac jedini su bili na NBA parketima prošle noći, pošto Nikola Jokić nije igrao za Denver.


SZO PORUČILA: Prevazišli smo mnoge pandemije i krize i ranije, prevazići ćemo i ovu! | Happy BSC portal\nBroj obolelih širom Evrope raste, korona kvari praznike: Tiho i bez gužve\n-Prevazišli smo mnoge pandemije i krize i ranije. Prevazići ćemo i ovu-, rekao je Tedros na brifingu za medije, a navodi se na sajtu SZO.\n-Pozivamo sve zemlje da iskoriste ovo vreme da napadnu virus-, rekao je Tedros.\n-Ove mere su najbolji način da se suzbije i zaustavi prenos tako da ne dođe do ponovnog oživljavanja virusa, kada se ukinu sankcije. Poslednja stvar koja treba bilo kojoj zemlji je da otvori škole i preduzeća, samo da bi bila primorana da ih ponovo zatvori zbog oživljavanja (virusa)-, naveo je Tedros.\nHALE NA NOVOSADSKOM SAJMU SPREMNE: Dezinfikovane a sutra instalacija kreveta\nNIKODIJEVIĆ PORUČIO DA SU SPREMNE: Pijace dezinfikovane, napravljen novi raspored\nNOVI SIMPTOM KORONA VIRUSA: Pored gubitka čula mirisa i ukusa, i ovo može biti znak da ste inficirani


Sa igračem više nije savladan Metalac! /VIDEO/\nPočetna stranicaFK PartizanSa igračem više nije savladan Metalac! /VIDEO/\nNovo veliko razočaranje za navijače Partizana, dan uoči 75. rođendana kluba.\nImao je Partizan vođstvo, igrača više u poslednjih pola sata, ali se iz Gornjeg Milanovca vraća sa samo jednim osvojenim bodom - 1:1!\nBilo je ovo još jedno slabo izdanje Partizana ove sezone. Tokom prvog poluvremena bilo je svega par opasnijih pokušaja crno-belih - Filipa Stevanovića i Asana koji je pogodio spoljni deo mreže, kao i Sumin udarac u finišu poluvremena sa 14-15 metara, kada je loptu poslao preko gola.\nSuma je bio prilično nervozan i neraspoložen za igru, a posle jednog duela ispred kaznenog prostora domaćina, laktom je reagovao prema protivničkom igraču i za to kažnjen žutim kartonom.\nDaleko od svojih najboljih izdanja bio je i najbolji strelac Partizana Umar Sadik koji je zaigrao nedovoljno oporavljen, pod injekcijama, pa su i on i Suma zamenjeni na poluvremenu.\nImajući u vidu informacije da Almerija nudi osam miliona za Sadika, ne bi bilo iznenađenje ako se Sadik do kraja prelaznog roka i rastane sa crno-belima.\nTek što je počelo drugo poluvreme, Partizan je poveo. Asano je odlično centrirao sa desne strane za Filipa Stevanovića, ovaj je šutirao sa nekih 10-11 metara i uspeo da donese vođstvo crno-belima. Jedan igrač Metalca je pokušao da izbije loptu sa gol linije, ali je zakasnio.\nProblemi za Metalac uvećali su se u 62. minutu, kada je njihov kapiten Vranjanin dobio drugi žuti karton zbog starta nad Stevanovićem. Donekle sporna situacija, imajući u vidu da je Vranjanin prvo zahvatio loptu.\nČinilo se tada da će Partizan rutinski završiti ovaj meč, ali domaći su ih šokirali u 81. minutu. Akcija Metalca išla je po desnoj strani, a onda Katanić petom, za Grbovića, ovaj asistira za Filipa Antonijevića, koji između Lutovca i Miljkovića pogađa za 1:1.\nPokušao je trener Partizana Aleksandar Stanojević sa još dve izmene da učini nešto više, ušli su Pavlović i Denis Stojković i bio je Partizan konkretniji u finišu, ali Lutovac ne koristi dve velike prilike, kao i Matić čiji je šut završio preko gola.\nMatić je na isteku trećeg minuta nadoknade pao u kaznenom prostoru, tražio je penal, ali se sudija nije oglasio, procenio je da je to bio čist start fudbalera Metalca.


Lepršava igra Borca za ubjedljiv trijumf protiv Iskre – Sport News Magazin\nNASLOVNA/RUKOMET/Lepršava igra Borca za ubjedljiv trijumf protiv Iskre\nLepršava igra Borca za ubjedljiv trijumf protiv Iskre\nRukometaši Borca opravdali su ulogu favorita u prvom meču 18. kola Premijer lige, jer su lepršavom i efikasnom igrom savladali Iskru sa 41:28.\nTim Veselina Vujovića tako će ostati na vrhu tabele i tokom EHF sedmice tokom koje će odigrati jedan ili dva kontrolna meča sa Zagrebom. Banjalučani su od prvog do posljednjeg minuta igrali dobro i kontrolisali dešavanja na parketu, a posebno raspoložena bila su krila. Luka Perić je postigao devet golova, a Vlado Draganić sedam, dok je lijevi bek Nikola Egić osam puta savladao golmane ekipe iz Bugojna. Na drugoj strani nezaustavljiv je bio Benjamin Čičkušić koji je postigao 13 pogodaka.\nIskra Perić rk borac\nKup BiH: Orlovi u polufinalu protiv Plej ofa, Banovići sa Zrinjskim 2010\nSloboda predstavila pojačanja - Isa Samba "bomba" prelaznog roka!


U svijetu je oko 400 miliona ljudi inficirano hroničnim virusnim hepatitisom. Većina njih ne zna za prisustvo hepatitisa jer nemaju simptome i nijesu testirani. Na drugoj strani, u Crnoj Gori, hepatitis je veoma izražen među populacijom injektirajućih korisnika/ca droga (IKD).\nPrema posljednjem istraživanju Instituta za javno zdravlje, prevalencija HCV infekcije među populacijom IKD je vrlo visoka (55%). Ova prevalenca trenutno ne pokazuje trend porasta ali ukazuje da je barem u prošlosti postojao značajan stepen rizičnog ponašanja u populaciji IKD, kao i mogući potencijal za širenje HCV-a i HIV-a među njenim pripadnicima/-cama. U 2012. godini, istraživanjem među zatvorenicima dobijeni su podaci o prevalenciji virusnog hepatitisa C (HCV) koja iznosi 20,1%. Istraživanjem je potvrđeno da kod zatvorenika postoji značajan stepen ponašanja koji je povezan sa rizikom od infekcije HCV-om, kao i da je znanje o HIV infekciji nedovoljno. Ipak, instutucije sistema trenutno nemaju kapaciteta niti mehanizama za kontinuirano praćenje rasprostranjenosti hepatitisa u Crnoj Gori među ranjivim populacijama. Zabrinjavajuće je takođe što, program smanjenja štete za Injekcione korisnike droga u CG od 30. juna više nema podršku. Time se značajan broj korisnika/ca dodatno izlaže riziku od prenosa hepatitisa, HIV/AIDS-a i drugih krvno prenosivih infekcija putem krvi, usled nedostatka sterilnog materijala za injektiranje, bezbjednog otklanjanja korišćenog materijala za injektiranje itd.\nVirusni hepatitis (HCV) je zapravo grupa zaraznih bolesti koje su grupisane pod nazivima A, B, C, D i E.\nHepatitis B i C su najrasprostranjeniji u svijetu i podaci pokazuju da upravo ovi virusi uzrokuju smrt najmanje1.4 milijuna ljudi širom svijeta svake godine. Posledica ovih virusa jeste hronični oblik bolesti jetre koja može dovesti do ozbiljnih komplikacija, ciroze i karcinoma jetre. Oni uzrokuju akutni i kronični oblik bolesti jetre i nazivaju se “tihim ubojicama” – simptomi su vrlo često blagi ili neprepoznatljivi, a bolest može prijeći u kronični oblik s ozbiljnim komplikacijama i razvojem ciroze i karcinoma jetre ukoliko se na vrijeme ne prepozna i ne liječi. Prema procjenama, svaki 12. stanovnik ima hronični stadijum hepatitisa B ili C. O\nHepatitis B se uglavnom prenosi nezaštićenim polnim odnosom, putem krvi i tjelesnih tečnosti. Procjenjuje se da je u kontaktu s virusom hepatitisa B bilo oko 2 milijarde osoba (30% stanovništva Zemlje), a da je više od 240 miliona ljudi u svijetu hronično inficirano ovim virusom. Hepatitis B se može izbjeći vakcinacijom koja je obavezna.\nHepatitis C se prenosi putem krvi (npr. upotrebom inficirane igle, slučajnim ubodom, tetoviranjem/pirsingom u nesterilnim uslovima, upotrebom tuđeg pribora za ličnu, nezaštićenim polnim odnosom, s majke na dijete). Hepatitis C se ne prenosi uobičajenim socijalnim kontaktima. Procjenjuje se da je oko 150 miliona ljudi u svijetu hronično inficirano ovim virusom. Vakcina protiv hepatitisa C ne postoji, ali hepatitis C se može uspješno izliječiti!\nOvogodišnje kampanje koje se realizuju povodom 28. jula usmjerene su na promociju prevencije hepatitisa i promociju testiranja. U skladu sa tim, CAZAS poziva sve da se testiraju na vrijeme. Testiranje na Hepatitis u Crnoj Gori dostupno je, uz uput izabranog ljekara, u okviru svih službi Centra za transfuziologiju kao i u okviru Instituta za javno zdravlje Crne Gore u Podgorici. Liječenje Hepatitis C infekcije je omogućeno od strane republičkog Fonda za zdravstveno osiguranje i vrlo se uspješno sprovodi u KBC Crne Gore sa savremenom antivirusnom terapijom.\nPovodom 28. jula Svjetskog dana borbe protiv hepatitisa podsjećamo na primarne ciljeve Strategije za hepatitis Svjetske zdravstvene organizacije. Težnja ka ostvarivanju jednog od primarnih ciljeva strategije a to je eliminacija virusnog hepatitisa kao jednog od vodećih problema u javnom zdravstvu mora da bude jedan od fokusa institucija i u Crnoj Gori.


JEZIV SUDAR: Voz udario automobil i odgurao ga 30 metara - auto uništen, vozač čudom preživeo! ·\nJEZIV SUDAR: Voz udario automobil i odgurao ga 30 metara – auto uništen, vozač čudom preživeo!\nPrema nezvaničnim informacijama, vozač ”reno klia”, je sa magistralnog puta Loznica-Banja Koviljača skrenuo da pređe pružni prelaz kada je došlo do udara voza koji je naišao iz pravca Brasine. Voz je udario u vozačevu stranu i auto je odgurao nekoliko desetina metara dalje od mesta udara.\nU kolima je bio samo vozač, četrdesetogodišnji muškarac koji je u lozničku Opštu bolnicu, primljen u svesnom stanju, sa lakšim povredama. On nije životno ugrožen i u toku je njegova dijagnostika potvrđeno je iz te ustanove.\nPružni prelaz na kome je došlo do sudara obeležen je odgovarajućom saobraćajnom signalizacijom, ali nema rampu. Posle dvosatnog prekida na ovoj deonici je ponovo uspostavljen redovan železnički saobraćaj.\nTEŽAK SUDAR KOMBIJA I AUTOMOBILA: Ima poginulih i teško povređenih\nZbog sudara kamiona i automobila stvorene KILOMETARSKE KOLONE!


Ovog vikenda dve utakmice Prvenstva Srbije u Beogradu – Ragbi Savez Srbije\nOvog vikenda dve utakmice Prvenstva Srbije u Beogradu\n14/03/2019 by Goran Porobic\nU nedelju 17.03.2019. su na programu obe utakmice 2. kola Prvenstva Srbije za seniore i obe se igraju u Beogradu.\nNa terenu FK Heroj u Jajincima, ekipa Rada dočekuje ekipu Vojvodine, a ovaj duel je zakazan za 13h. Obe ekipe su u prvom kolu zabeležile pobede i sigurno nas očekuje jako zanimljiva utakmica i velika borba oba tima koja će se voditi do poslednjeg minuta. Vojvodina se ove sezone znatno pojačala i u prvoj utakmici pokazala da ima najviše ciljeve ove sezone u Prvenstvu i svakako će biti veoma neugodan protivnik prošlogodišnjem vicešampionu, ekipi Rada. Sa druge strane, Rad ima veoma iskusnu ekipu i u prvoj ovogodišnjoj utakmici zabeležio je više nego ubedljivu pobedu protiv ekipe Dinama 1954.\nU drugoj utakmici, istog dana, ekipa Partizana na svojoj premijernoj utakici ove sezone dočekuje ekipu Dinama 1954. U prvom kolu je RK Partizan bio slobodan. Utakmica će se igrati na ragbi terenu na Adi Ciganliji, sa početkom u 14h. Dinamo 1954 gostuje nakon ubedljivog poraza prošlog vikenda od ekipe Rada, tako da nas na ovoj utakmici zasigurno očekuje velika borba. Mlada ekipa Dinama 1954 će sigurno vrlo motivisano ući u utakmicu i tražiti svoje šanske i prilike da zabeleži prvu pobedu ove sezone. Sa druge strane, prošlogodišnjem prvaku Srbije, ekipi Partizana, ovo je prva utakmica ove sezone u Prvenstvu Srbije i možemo očekivati veliku motivisanost i koncentraciju igrača od samog starta.\nVeoma uzbudljiv vikend je pred nama, očekuju nas dve odlične utakmice, pozivamo sve ljubitelje ragbija da dođu na Adu Ciganliju ili na stadion FK Heroj u Jajincima i podrže svoje timove, iskoristite lepo vreme!\nFiled Under: Vesti Tagged With: Ada Ciganlija, prvenstvo srbije u ragbiju, ragbi savez srbije, RK Dinamo1954, rk partizan, rk rad, rk vojvodina


Redakcija 5. Nov 2013.\nDomaći IT stručnjaci negoduju\nNOVI SAD: Imamo sjajne IT stručnjake. Pitanje je znamo li to da iskoristimo. Industrija informatičkih i kompjuterskih tehnologija spada među najprofitabilnije privredne grane, a nedavni razgovori premijera sa vodećim svetskim kompanijama, umesto odobravanja, izazvali su negodovanje domaćeg sektora. >>>\nTANJUG: Kao što je potrebno mnogo više od dobre muzike da bi postali rok bog, tako je potrebno mnogo više od inovativnih otkrića i neverovatnih mašina da bi postali naučni bog a Nikola Tesla je svojom ekscentričnošću, vizijom i voljom da pati za nauku bio upravo takav, piše sajt "How Stuff Works". >>>\nZavršetak rada radionice "Govoriti i pisati o nauci"\nNOVI SAD: Dodelom sertifikata i govorima generalnog direktora RUV Radio-televizije Vojvodine (RUV RTV) Siniše Isakova i dekana Prirodno-matematičkog fakulteta u Novom Sadu (PMF), prof. Nede Mimice Dukić, biće obeležen završetak tronedeljne radionice "Govoriti i pisati o nauci", koju su organizovali PMF i RUV RTV. >>>\nSutra pomračenje Meseca\nBEOGRAD: Astronomsko društvo "Ruđer Bošković" saopštilo je danas da će iz Srbije moći da se prati sutrašnje pomračenje meseca, odnosno izlazak Meseca iz zemljine polusenke. >>>\nNovosadski studenti sa nobelovcima\nNOVI SAD: Srbija je od ove godine zvanična članica Cerna, najvećeg naučno istraživačkog centra na svetu. >>>\nOtvorena izložba "Cern u Srbiji"\nNOVI SAD: U okviru obeležavanja Svetskog dana nauke za mir i razvoj - 10. novembra, na Prirodno-matematičkom fakultetu (PMF) Univerziteta u Novom Sadu danas je otvoren deo interaktivne izložbe "Cern u Srbiji". >>>\nETŠ slavi Pupinov rođendan\nNOVI SAD: Na današnji dan rođen je Mihajlo Pupin, možda vam je čudno što pre priče o njemu gledate i slušate gajdaša, ali podaci iz naučnikove biografije govore da je Pupin, upravo uz gajdašku muziku, došao do svojih pronalazaka. >>>\nOprema za prijem digitalnog signala uskoro na tržištu\nNOVI SAD: Srbija je 2006. godine u Ženevi potpisala sporazum kojim se obavezala da najkasnije do juna 2015. godine pređe na digitalno emitovanje televizijskog signala, što je obaveza svih evropskih zemalja. >>>\n"Revija" robota u Beogradu\nBEOGRAD: Manifestacija "Dani budućnosti: Robotika" na kojoj će biti predstavljeno više od 25 robota, među kojima je i najnapredniji humanoidni android na svetu ASIMO iz Japana, otvorena je danas u Beogradu. >>>\nRedakcija 20. Sep 2012.\nNajnoviji roboti u Beogradu\nBEOGRAD: Više od 25 robota iz raznih krajeva sveta biće prikazani na manifestaciji "Dani budućnosti: Robotika" koja će od 24. septembra do 15. oktobra biti održana u Beogradu, najavili su danas organizatori ove manifestacije. >>>\nNovosadska Noć istraživača na Trgu slobode\nNOVI SAD: U Srbiji će 28. septembra biti održana Noć istraživača, događaj koji na inicijativu Evropske unije treću godinu zaredom afirmiše nauku i istraživače i podstiče mlade na istraživačko-naučnu karijeru. Pored Beograđana, Zrenjaninaca i Nišlija i Novosađani će te noći posao istraživača moći da sagledaju u drugačijem svetlu, a centralna manifestacija biće organizovana na Trgu slobode. >>>\nRedakcija 30. Aug 2012.\nPun mesec po drugi put u avgustu\nBEOGRAD: Mesec će sutra po drugi put u jednom kalendarskom mesecu - avgustu, biti pun, što predstavlja kuriozitet koji se događa prosečno svakih 2,7 godina, izjavio je danas Tanjugu sekretar Astronomskog društva "Ruđer Bošković" Milan Jeličić. >>>\nSrebro i bronza za mlade astronome iz Srbije\nBEOGRAD: Na 6. Međunarodnoj olimpijadi iz astronomije i astrofizike, održanoj u Rio de Žaneiru, učenici iz Srbije osvojili su srebrenu i bronzanu medalju. >>>\nTeslini poštovaoci ga predlažu za sveca\nBEOGRAD: Poštovaoci Nikole Tesle uputili su predlog Srpskoj pravoslavnoj crkvi da se Tesla proglasi svecem, pišu "Novosti". >>>\nRedakcija 17. Jul 2012.\nStručnjaci iz CERN-a u "Petnici"\nBEOGRAD: Istraživačka stanica Petnica ove godine je domaćin naučnicima iz Evropske organizacije za nuklearna istraživanja (CERN) - predavačima Transevropske škole fizike visokih energija. >>>


GO Medijana predstavila projekat „Napravi svoju aplikaciju“ - Niške novine\nNaslovna strana » GO Medijana predstavila projekat „Napravi svoju aplikaciju“\nGO Medijana predstavila projekat „Napravi svoju aplikaciju“\nZahvaljujući časovima koje posećuju 1500 učenika viših razreda osnovnih škola sa teritorije Gradske opštine Medijana steći će nova znanja u oblasti IT tehnologije i naučiti da naprave svoje android aplikaciju. U okviru projekta „Napravi svoju aplikaciju“ na tročasovnoj radionici deca se upoznaju sa programiranjem u Scratch-u i uče da kreativno razmišljaju, rade u timu i razvijaju sistematizovano rezonovanje.\nPo rečima predsednika Gradske opštine Medijana Zorana Stojanovića, ovo je nastavak projekta „Ulog u budućnost“ u okviru kojeg su osnovne škole sa područja najveće niške opštine dobile po dva laptopa i jedan štampač.\n– Nadam se da će naši učenici steći nova saznanja i da će dobiti dobru osnovu za dalje usavršavanje i školovanje, ali i da će im ove radionioce poslužiti u daljem radu. Nova oprema i učenje koje će im omogućiti da nađu svoje mesto u svetu – rekao je prvi čovek najveće niške opštine i zahvalio niškom Regionalnom centru za profesionalni razvoj zaposlenih u obrazovanju što je omogućio da se časovi odvijaju u njihovim prostorijama.\nProjektom koji traje šest meseci, u vredsnoti milion i po dinara, GO Medijana pridružuje se višemilionskoj zajednici koja priprema mlade za život u 21 veku. Učenici po jednog odeljenja petog i učenici po dva odeljenja šestog i sedmog razreda iz 10 niških škola imaće priliku da se upoznaju sa ovakvim vidom programiranja i odluče da li će se i dalje usavršavati. Code.org organizuje svetski čas programiranja na kome je 2014. učestvovao Barak Obama, a 2015. je održano skoro 200.000 pojedinačnih promotivnih događaja sa preko 11 miliona učensnika.\nOgromna potreba za mladim i talentovanim programerima navela je države svih zemalja da promovišu ovaj model kako bi razvili motivaciju kod dece i usmerili ih ka budućim zanimanjima.\nOsim toga, kreativno mišljenje i programiranje nije više rezervisano samo za programere, već ga koriste sve profesije kao pomoć u obavljanju svog posla i kao dopunu standardnim aplikacijama koje koriste. Više od 100 miliona đaka je probalo da programira na ovaj način.\nTagoviGO MedijanaMedijanaMedijana NišŠkolstvoUčenici\nMiljana u suzama, mama joj očitala lekciju!\nProverite rezultate testa iz maternjeg jezika


„UKOLIKO BUDE KRAĐE U DERBIJU“… Najverniji navijači Partizana sa istočne tribine postavili ultimatum! | Sport express\n„UKOLIKO BUDE KRAĐE U DERBIJU“… Najverniji navijači Partizana sa istočne tribine postavili ultimatum!\nExpressnoSuperligaFudbal 16. septembra 2019. admin\nNajvernije pristalice Partizana sa istočne tribine okupljeni pod zastavom “Partizanovaca“ oglasili su se povodom aktuelnih događaja u Superligi Srbije, ali i pred nedeljni Večiti...\nNajvernije pristalice Partizana sa istočne tribine okupljeni pod zastavom “Partizanovaca“ oglasili su se povodom aktuelnih događaja u Superligi Srbije, ali i pred nedeljni Večiti derbi.\nSaopštenje “Partizanovaca“ prenosimo u celosti.\n“Poštovani Partizanovci, nerado Vam se obraćamo ovim putem jer naš manir nisu saopštenja, već navijačke parole, a naš medijum nisu internet portali, nego stadion i tribine.\nMeđutim, u svetlu najnovijih događaja i serije neverovatnih penala kojima se cela Evropa smeje, a sve to neposredno pred duel Lige Evrope i večiti derbi, osetili smo potrebu da obavestimo crno-belu javnost o načinu na koji razmišljamo.\nPre svega, želimo da stavimo do znanja da postojeću „podelu“ na tribinama stadiona Partizana ne doživljavamo kao podelu, već kao borbu za vraćanje istinskih grobarskih vrednosti na iste te tribine našeg fudbalskog Hrama. Svoj kop ne smatramo frakcijom, već jezgrom koje je postavljeno na zdrave noge i čiji je jedini cilj da privuče sve iskrene Partizanovce ponovo na stadion.\nNi najmanje nam nije drago što stadionom istovremeno odjekuju tri navijačke pesme, ali verujemo da je to cena koja mora da se plati kako bi se uvideo značaj koji naša borba ima za budućnost grobarstva. Pre naše pojave na istočnoj tribini, postojao je jedan vremenski period, za nas predugačak, u toku kog je stadionom vladao strah onih koji su razmišljali drugačije od nametnutih narativa uprave i južne tribine. Sada možemo sa zadovoljstvom da konstatujemo da su ta vremena prošla, da se niko više ne plaši da li će se preskakati na Istok ili Zapad i da li će se navijači Partizana na sopstvenom stadionu ﬁzički maltretirati. Ali, to nije dovoljno.\nViše smo puta putem parola p(r)ozivali ljude iz kluba da oštrije reaguju na jednu loše režiranu predstavu koju predstavlja naša fudbalska liga, a u kojoj učestvujemo kao statisti. Ukazivali smo na brojne sudijske krađe, pokazivali sudijama žute kartone, ali aktivnije učešće kluba u tim inicijativama je izostalo. Nesposobni FSS se ponaša kao ispostava kluba iz Ljutice Bogdana, svake godine sve odanija i pristrasnija. Pod parolom „ne možete vi da primetite toliko krađa koliko mi možemo da ih napravimo“ svakog novog vikenda uveseljavaju fudbalsku Evropu nepostojećim penalima i crvenim kartonima.\nZbog svega toga, POSTAVLJAMO ULTIMATUM ljudima iz FK Partizan da zaštite svoje igrače i stručni štab, i da ispoštuju svoje navijače iskrenom borbom za klub koji predstavljaju. Ne želimo više da slušamo samo isprazna saopštenja i poneku pretnju istupanjem iz ove farsične lige, želimo hrabar Partizan koji brani pre svega sebe. U slučaju nove krađe u toku večitog derbija, pozivamo naše igrače da napuste teren u znak protesta, u čemu verujemo da će ih podržati svaki iskreni navijač Partizana.\nTakođe, pozivamo sve slobodne tribine na stadionu Partizana, Istok i Zapad, da u nedelju 22. septembra budemo jedinstven kop i jedinstvena snaga koja će stati u odbranu Partizana. Stanimo na put sudijskim krađama, fudbalskom savezu Srbije i fudbalskom klubu koji svoju istoriju menja jer je se stidi. Uradimo to zbog one dece koja su prošli vikend plakala od sreće slušajući koncert Grupe JNA, a ovaj vikend plaču od tuge zbog nepravdi i krađa nekog Mažića, Glođovića, Maje Vujovića…\nNapravimo od Istoka i Zapada slobodnu teritoriju koja brani interese Partizana!“ piše u saopštenju najvernijih navijača Partizana sa istočne tribine.\nMeč Partizana i Crvene zvezde na programu je u nedelju od 18 časova!


Znanjem do pobede i Zlatibora\nPočetak/Društvo/Znanjem do pobede i Zlatibora\nNiške Vesti 24. novembra 2016.\n„Znanjem do pobede“ – naziv je kviza znanja koji se održao u 10 osnovnih škola sa područja Gradske opštine Medijana. Nagrada za najbolje takmičare, koji će biti proglašeni u ponedeljak, 28. novembra, je zimovanje na Zlatiboru.\nOrganizacijom kviza kojim se testira znanje iz srpskog, matematike, istorije i geografije i drugih predemta u školi, Gradska opština Medijana koja je i organizator kviza, želi da podrži učenike u sticanju znanja, ali i učitelje i profesore u procesu prenošenja znanja.\n„Učenici sedmog i osmog razreda takmiče se u znanju iz predmeta važnih za upis u srednje škole, tako da im je ovaj kviz odlična priprema. Niži razredi proveriće koliko im je naučenog ostalo u paamćenju i koji su to predmeti na koje moraju da obrate pažnju u narednom periodu“, objašnjavaju u GO Medijana.\nKviz je održan u isto vreme u deset osnovnih škola na području Gradske opštine Medijana, među kojima su: „Učitelj Tasa“, „Ratko Vukićević“, „Vožd Karađorđe“, „Radoje Domanović“, „Car Konstantin“, „Dositej Obradović“, „Dušan Radović“, „Sveti Sava“, „Ćele Kula“ i „Zoran Đinđić“.\n„Kviz je važan jer je svim učenicima pružena mogućnost da se oprobaju na testu. Zahvalnost opštini Medijana jer je prepoznala važnost motivacije dece da budu nagrađena za znanje“, rekla je direktorka OŠ „Učitelj Tasa“ Radmila Krstić.\nRezultati i pobednici biće proglašeni u ponedeljak, 28. novembra.\nPrema propozicijma kviza biće nagrađeno po osam učenika iz svake škole, odnosno po jedna devojčica i jedan dečak iz svakog od petog do osmog razreda.\nUkoliko se dogodi da neki učesnici kviza imaju isti broj poena, novi test radiće se u četvrtak, 1. decembra, kažu GO Medijana.\nGradska opština Medijana kviz učenici Zimovanje Zlatibor znanje\nNa času muzičkog nema pevanja, fizičko bez kolektivnih sportova


Аеродрому Мусолинијево име - Јадовно 1941. - КУЛТУРА СЈЕЋАЊА\nAerodromu Musolinijevo ime\nRim – Italijanski biznismen Masimo Balzani predložio je da aerodrom u Forliju, 75 kilometara istočno od Bolonje, bude nazvan po fašističkom diktatoru Benitu Musoliniju, kako bi povećao svoju „vidljivost“, pošto je suočen sa dugovima, piše list Republika.\nNe kažem da njegova politika ne bi trebalo da bude analizirana i ispitana, ali to ne znači da treba da zaboravimo da je ovaj aerodrom napravio Musolini. Korišćenje Musolinijevog imena bi osiguralo veću vidljivost, izjavio je Balzani, koji tvrdi da nije fašista.\nGradonačelnik Forlija Roberto Balzani je ocenio da je predlog toliko glup da ne zaslužuje komentar. Udruženje italijanskih partizana ANPI je saopštilo da su nemački nacisti, čiji je Musolini bio saveznik, 1944. godine streljali 42 civila na tom aerodromu.\nPrema italijanskom zakonu, izražavanje podrške fašističkoj ideologiji je krivično delo, ali je nedavno u Laciju, u blizini Rima, podignut spomenik fašističkom generalu Rodolfu Gracijaniju.\nAerodrom u Forliju nosi ime avijatičara Luiđija Ridolfija, javlja DPA. Tu vazdušnu luku koriste samo dve niskotarifne kompanije – Vizer i Beler, zbog čega je u dugovima i preti joj zatvaranje, ukoliko se ne pronađe privatni kupac.


Drama na Kosovu : Specijalci Kosova izveli akciju hapšenja, Vučić naredio punu borbenu gotovost ? (Video) | Kliker.info\nDrama na Kosovu : Specijalci Kosova izveli akciju hapšenja, Vučić naredio punu borbenu gotovost ? (Video)\nRano jutros oko 6 sati u Kosovskoj Mitrovici specijalna kosovska jedinica (ROSU) izvela je akciju hapšenja.Kako pišu srbijanski mediji, jedinice ROSU-a upale su na teritorij sve četiri srpske općine na sjeveru Kosova i Metohije (KiM).\nTelegraf javlja da su uhapđena sedmorica Srba koji su pripadnici kosovske policije. Mediji dodaju kako su odmah aktivirane sirene za uzbunu u sjevernom dijelu Kosovske Mitrovice, a čuli su se i pucnjevi.


Počeli pregovori s predstavnicima sindikata komunalne privrede u KS-u - Akta.ba\nPočeli pregovori s predstavnicima sindikata komunalne privrede u KS-u\n01.09.2020. 15:25 / Izvor: Akta.ba\nPremijer Kantona Sarajevo Mario Nenadić i predsjednik Samostalnog sindikata radnika komunalne privrede u FBiH - Kantonalni odbor Sarajevo Ramiz Gušo potpisali su danas protokol za vođenje pregovora u vezi Kolektivnog ugovora za komunalnu privredu u Kantonu Sarajevo.\nNakon potpisivanja ovog protokola, Pregovarački tim Vlade Kantona Sarajevo započeo je danas i razgovore sa predstavnicima sindikata.\nSastanak je predvodila ministrica komunalne privrede i infrastrukture KS Nihada Glamoč, koja je ovom prilikom istakla da je potpisivanje protokola zajedničko opredjeljenje Vlade i Sindikata da pregovori oko zaključivanja Kolektivnog ugovora za komunalnu privredu budu sadržajniji i efikasniji s ciljem da što kraće traju, a najdalje do 31. oktobra ove godine.\nPoručila je kako se nada da će se u konačnici postići iskoraci u oblasti komunalne privrede, uz obavezu da se zaštite prava radnika.\nTakođer, svi učesnici sastanka su se složili da su svjesni finansijske situacije u kojoj se Kanton Sarajevo trenutno nalazi, zbog proglašenja pandemije uzrokovane koronavirusom, te da će tokom pregovora voditi i o toj činjenici računa.\nKako je istaknuto, cilj je iznalaženje najboljih rješenja za sklapanje Kolektivnog ugovora o pravima i obavezama radnika i poslodavaca u oblasti komunalne privrede u Kantonu Sarajevo.\nDogovoreno je da se za naredni sastanak, a koji će biti održan 11. septembra, pripreme materijali komunalnih preduzeća, kako bi se o njima raspravljalo.\nPregovarački tim, pored ministrice Glamoč, čine ministrica pravde i uprave Mersa Kustura, ministrica za rad, socijalnu politiku raseljena lica i izbjeglice Jasna Agić, ministar saobraćaja Adi Kalem, te pomoćnica ministra finansija Zejna Avdić, kao i pomoćnik za ekonomske – pravne poslove u Ministarstvu komunalne privrede i infrastrukture Adnan Begić.\nU toku javna rasprava o Nacrtu zakona o cestama KS\nU prvom kvartalu 2022. godine počinje saobraćati trolejbus prema Šipu\nNijaz Salamović, član Uprave KJKP RAD: Za novu mehanizaciju i saniranje voznog parka 1,6 miliona KM\nMinistarstvo komunalne privrede i infrastrukture KS Sarajevo - STARI ID broj


Haskić još dve godine u Radničkom - SPORTSKI ŽURNAL\n09 oktobar, 2019 2\nU svojoj prvoj sezoni u Radničkom postigao je 24 gola u Super ligi Srbije i okitio se priznanjem za najboljeg strelca lige\n- Moji pregovori s Radničkim trajali su nekoliko meseci unazad. Ja sam se nekoliko puta sastao sa gospodinom Ivicom Tončevom i direktorima kluba i bio sam veoma zadovoljan sa planovima koje su mi predočili. Sve je proteklo u prijateljskom tonu i kod mene uopšte nije bilo dileme oko toga da li ću produžiti ugovor sa Radničkim - rekao je Haskić, prenosi klub.\n- U Nišu mi je prelepo, osećam se kao kod kuće. Prošla sezona je bila najbolja u mojoj karijeri i želim da ovom klubu pomognem da i ove sezone ostvari zacrtane ciljeve. Zahvaljujem svima iz kluba, predsedniku Tončevu, saigračima i navijačima i mogu da poručim da se nadam još boljoj saradnji i da će naši rezultati biti u skladu sa očekivanjima svih onih kojima je Radnički u srcu - dodao je Haskić.\nmilan · 09 oktobar, 2019 14:32\nBravo · 09 oktobar, 2019 16:11


"Trka za zdravlje" u borbi protiv raka dojke - OGLASNA TABLA\n„Trka za zdravlje“ u borbi protiv raka dojke\n1 новембра, 2021 2 новембра, 2021 0116\nPo treći put u Srbiji je održana „Trka za zdravlje“, manifestacija posvećena ženama obolelim od raka dojke, kao i podizanju svesti žena o značaju preventivnih pregleda. Priredba je održana u Užicu, u organizaciji Savetovališta za žene obolele od raka dojke Jefimija, a tom prilikom simbolično su u vazduh pušteni ružičasti baloni, kojima je odata pošta svim ženama koje su izgubile bitku sa ovom bolešću.\nJedna od osnovnih poruka ove akcije jeste podizanje svesti javnosti o vidljivosti ove bolesti, koja više nije tabu tema i s kojom je moguće izboriti se.\n„Mnoge žene imaju i kvalitetniji život nego što su imale pre bolesti, jer se konačno okreću same sebi, dok su ranije bile okrenute isključivo drugima, tako da su u njihove porodice zadovoljnije“, kaže doktor Maja Gulan.\nPrema istraživanjima, nasledni faktori su u svega 10 odsto uzročnici ove bolesti, dok se ostali činioci tiču načina života. To često nisu samo fizički, već i psihički faktori, tako da je promena stila života jedan od glavnih preduslova za adekvatan povratak posle lečenja.\nVrednost zdravlja često biva stavljena u drugi plan usled svakodnevnog ritma življenja, a često se shvata tek kada biva ugroženo.\n„Treba da uživamo u šetnji, rekreaciji, trčanju, jednom rečju u druženju, kao što je ovo koje nas je okupilo ovom prilikom. treba da budemo u zajednici, a ne da se izolujemo i osamljujemo „, kaže predsednica Savetovališta Jefimija, Slavica Simić.\nSavetovalište Jefimija postoji više od 20 godina, a sudeći prema reakcijama okoline, njegov značaj prepoznaje čitava lokalna zajednica.\n„Njihovo iskustvo i znanje koje imaju daju jasan znak da sa ovom bolešću može da se živi“, izjavio je Slobodan Grbić iz Gradskog veća Užica.\nPrimarni korak u borbi protiv raka dojke jesu preventivni pregledi, a kao važni segmenti ističu se još rana dijagnostika, dostupnost lečenja, inovativni lekovi i psiho socijalna podrška obolelim ženama.\nrak dojkeSavetovališta za žene obolele od raka dojke JefimijaTrka za zdravljeUžiceužice oglasna tabla\nU četvrtak ćemo imati „jun u novembru“: Najnovija prognoza meteorologa Đurića – prva polovina ovog meseca neuobičajeno topla


RTCG - Radio Televizija Crne Gore - Nacionalni javni servis :: Fudbal :: Kavani blizu Čelsija, čeka se Hulk\nSTRAŠAN TANDEM 06. 06. 2013. 23:41 >> 23:41 0\nKavani blizu Čelsija, čeka se Hulk\nMenadžer Čelsija Žoze Murinjo sprema pakleni plan – „Specijalni“ želi da napravi napadački tandem koji će protivničke odbrane i golmane dovoditi do ludila. Golgeter Napolija Edinson Kavani je jednom nogom već na „Stamford bridžu“, a očekuje se dolazak i Hulka iz Zenita.\nPredsjednik Napolija Aurelio de Laurentis nema namjeru da pusti Kavanija za manje od 63 miliona eura, ali je prvi čovjek kluba podno Vezuva najavio da se ubojiti Urugvajac sprema za selidbu u London.\n"Biću srećan ako Kavani ostane, a ako ode, naći ću adekvatnu zamjenu. Takođe, treba da dovedemo po jednog defanzivca i vezistu, zbog promjene sistema koji će forsirati Rafa Benitez. Tražimo i mladog golmana da bude rezerva De Sanktisu", poručio je De Laurentis.\nDruštvo „Matadoru“ u napadu mogao da pravi Brazilac Hulk.\nPrvobitna ponuda Čelsija za brazilskog reprezentativca bila je oko 35 miliona funti, što je Zenit odbio, jer želi da povrati svih 50 koliko su platili Portu prošle sezone.\nEdinson Kavani Žoze Murinjo Čelsi\nPSŽ ne želi da produži ugovore Silvi i Kavaniju\nKavani odlučio, ide u Atletiko i dobija 20 miliona


Prvi potpredsednik Vlade i ministar spoljnih poslova Ivica Dačić primio je danas u oproštajnu posetu ambasadora Ujedinjenog Kraljevstva u Beogradu Denisa Kifa, koji je istakao da iz Srbije odlazi veoma zadovoljan iskustvom koje je stekao, kao i tretmanom koji je imao od strane zvaničnika Srbije i institucija sa kojima je sarađivao.\nAmbasador Kif je naglasio da je fokus njegovog rada u Beogradu bio usmeren na pružanje podrške Srbiji na putu ka Evropskoj uniji i unapređenje ekonomskih odnosa u cilju uspostavljanja stabilnijeg, bezbednijeg i prosperitetnijeg regiona.\nOn je izrazio zahvalnost na ostvarenoj saradnji sa ministrom Dačićem, kao i sa Ministarstvom spoljnih poslova u celosti.\nObostrano je ocenjeno je da dve zemlje imaju dobre bilateralne odnose i izražena je spremnost za njihovo dalje unapređenje, posebno na ekonomskom planu.\nŠef srpske diplomatije ukazao je na dugu tradiciju bilateralnih odnosa, koju je posebno karakterisalo prijateljstvo dve zemlje u Prvom i Drugom svetskom ratu.\nDačić je istakao značaj razvoja bilateralne saradnje, ukazavši na neophodnost intenzivnije razmene poseta na visokom nivou.\nUz zahvalnost na aktivnom angažmanu, uspešnoj saradnji i ličnom doprinosu na unapređenju bilateralne saradnje dve zemlje, ministar Dačić je ambasadoru Kifu poželeo puno uspeha u daljem radu nakon završetka mandata u Srbiji, saopštio je MSP.\nBrnabić primila u oproštajnu posetu ambasadora SAD\nAmbasador Skot u oproštajnoj poseti Skupštini Srbije\nVučić primio u oproštajnu posetu ambasadora Kifa\nUpadi Rosu na sever Kosova pokazuju nameru Prištine da izmeni strukturu kosovskih policijskih snaga u ovom delu pokrajine, odnosno da iz njih potisne Srbe i da izigra Briselski sporazum, kaže predsednik Srpske liste Goran Rakić.\nAmbasada SAD u Prištini pozvala da se reši ubistvo Ivanovića\nRAZGRANIČENJE S BIH Odalović: Prepoznali smo ČETIRI TAČKE koje zahtevaju dogovor dve Vlade\nPredsednik vladine Komisije za razgraničenje sa Bosnom i Hercegovinom Veljko Odalović izjavio je danas da se Srbija nije samo deklarativno izjasnila po pitanju rešenja granice sa BiH, već je iznela konkretne predloge i rešenja, te da je sada na potezu Bosna i Hercegovina.\nRIK: U Srbiji 6.765.998 birača sa pravom glasa\nU Srbiji ima 6.765.998 građana sa pravom glasa, koji imaju pravo da učestvuju na vanrednim parlamentarnim izborima, utvrdila je večeras Republička izborna komisija.\nPupovac: Srbi isključeni iz svih važnih pitanja društva u Hrvatskoj\nRadikalne hrvatske desničarske grupacije žele apsolutno da izoluju Srbe, čak i doslovno, i to nakon što su već isključeni iz vitalnih pitanja hrvatskog društva, od jezika, škola, pa sve do razvojnih programa, kaže Milorad Pupovac, saborski poslanik i novi predsednik Samostalne demokratske srpske stranke (SDSS).\nRazličite su današnje reakcije na presudu Ratku Mladiću koji je u Tribunalu u Hagu pravosnažno osuđen na doživotnu kaznu zatovra - od toga ga sada treba sprečiti novi talas etničkih netrpeljivosti, da ovo nije presuda celom srpskom narodi već jedno čoveku, do toga da je Mladić heroj, a da rad Tribunala ne treba priznati.\nMinistarstvo kulture i informisanja saopštilo je večeras da sa zabrinutošću i žaljenjem posmatra najnovije incidente u nizu, koji se odnose na kršenje zakonom zasnovanih prava srpskog naroda u Vukovaru na korišćenje ćiriličkog pisma.


Potpisan ugovor o koncesiji aerodroma "Nikola Tesla" na 25 godina sa francuskom kompanijom Vansi erports - Studio B\nPotpisan ugovor o koncesiji aerodroma „Nikola Tesla“ na 25 godina sa francuskom kompanijom Vansi erports\nPotpisan ugovor o koncesiji aerodroma „Nikola Tesla“ na 25 godina sa francuskom kompanijom Vansi erports Tanjug,Studio B\nEkonomijaEkonomija Pocetna 22. 03. 2018. 16:21:26\nOtvoreno novo poglavlje u saradnji Srbije i Francuske, kaze premijerka Ana Brnabic i najavljuje da bi do kraja godine predsednik Francuske trebalo da poseti Srbiju\nBrnabić je odgovarajući na pitanja novinara rekla da postoji ogroman potencijal za veću ekonomsku saradnju i da je sve više francuskih kompanija zainteresovano za ulaganje u Srbiju.\n„Mi ćemo uskoro imati posetu ministra spoljnih poslova Francuske i nadam se do kraja godine i posetu predsednika Markona Srbiji, to su odlični signali“, rekla je Brnabić.\nOna je naglasila da je Francuska zemlja sa kojom Srbija ima blisko partnerstvo i prijateljstvo i da na osnovu toga ekonomska saradnja može da bude još mnogo bolja.\n„Drago mi je što je Vučić uspostavio odlične odnose sa Makronom i sada se to prelilo na saradnju dve vlade“, dodala je.\nBrnabić je rekla da francuske kompanije zapošljavaju u Srbiji oko 11.000 radnika, kao i da više od 4.500 prvirednih subjekata ostvaruje saradnju sa Francuskom.\nNaglasila je da su koncesija aerodroma i projekat za sređivanje deponije u Vinči, koji je dobila isto francuska kompanija, veliki podstrek za druge investitore.\nOna je rekla da bi trebalo više u Srbiji da koristimo javno-privatna parnerstva, koja mogu mnogo da ubrzaju razvoj.\nNotbar:Želja da aerodrom postane „čvorište i centar“ u regionu jugoistočne Evrope\nGlavni izvršni direktor Vansi koncesija i predsednik Vansi Erports Nikola Notbar je danas, nakon potpisivanja ugovora o koncesiji beogradskog aerodroma „Nikola Tesla“ na 25 godina, rekao da je želja da taj aerodrom postane „čvorište i centar“ u regionu jugoistočne Evrope.\nOn je čestitao i zahvalio Vladi Srbije na kvalitetu i transparentnosti tenderskog postupka i istakao profesionalnost pokazanu u svim fazama tog procesa.\n„Mi smo dugoročni partner u razvoju Srbije i Beograda. Svesni smo da je aerodrom “Nikola Tesla“ strateški važna infrastruktura za Srbiju jer je glavni međunarodni ulaz u Srbiju i pokretač ekonomskog i privrednog rasta i razvoja. Uradićemo sve da dalje razvijamo ovaj aerodrom u korist, naravno, građana“, istakao je on.\nKako je dodao, kompanija Vansi erports veruje u jak potencijal za razvoj beogradskog aerodroma i impresivan razvoj kompanije „Er Srbija“.\n„Takođe, verujemo i u visok potencijal Beograda kao destinacije za biznis i turizam. Naša ideja je da ostvarimo taj potencijal jer će to pokrenuti ekonomiju“, dodao je Notbar.\nOn je naglasio da je želja da beogradski aerodrom postane vodeći regionalni aerodrom.\n„Nadamo se da će aerodrom “Nikola Tesla“ postati naše čvorište i centar u regionu jugoistočne Evrope“, dodao je Notbar.\nUgovor o koncesiji aerodroma „Nikola Tesla“ na 25 godina potpisan je danas sa francuskom kompanijom Vansi erports, u prisustvu premijerke Ane Brnabić i ministara.\nNotbar:Snažno verujemo u Srbiju\nGlavni izvršni direktor Vansi koncesija i predsednik Vansi Erports Nikola Notbar je rekao da ta kompanija snažno veruje u u Srbiju i uspeh koncesije beogradskog aerodroma „Nikola Tesla“ i najavio otvaranje novih radnih mesta.\n„Imamo znanje koje ćemo ovde primeniti kako bi se otvorila nova radna mesta i privukle nove investicije. Ako bude više posla to će biti dobro i za grad Beograd i za samu koncesiju“, naveo je Notbar odgovarajući na pitanje novinara.\nKako je rekao, beogradski aerodrom ima kapacitete za dalji razvoj koji je predviđen koncesijom, a glavni pokretač je upravo rast broja putnika koji beleži „Nikola Tesla“.\nOn je naglasio da je značajno i to što Srbija beleži rast broj turista, kao i da je to sve zajedno sa razvojem saobraćaja vin – vin situacija.\n„Zato smo dali najbolju ponudu, jer snažno verujemo u Srbiju“.\nNaglasio je da će kompanija uložiti novac u aerodrom i da će akcenat biti na kvalitetu i povoljnim cenama, po čemu je Vansi već poznat.\nNotbar je rekao da će raditi i na otvaranju novih veza Beograda sa drugim destinacijama.\nVlaisavljević:Iza aerodroma rekordne godine,spreman za Vansi\nPredstavnici Vlade Srbije i francuska korporacija „Vansi erports“ potpisaće danas ugovor o koncesiji na 25 godina za beogradski aerodrom „Nikola Tesla, a v. d. direktora Aerodroma Saša Vlaisavljević izjavio je da su iza aerodroma četiri rekordne godine i da je spreman za „Vansi“.\nVlaisavljević je za RTS rekao da je profit aerodroma 2016. godine iznosio 25,8 miliona evra, a 2017. 27,6 miliona evra, što je povećanje od sedam odsto.\n„U dva meseca ove godine imali smo 631.000 putnika, što je povećanje od tri odsto. Raduje nas i kargo povećanje od 21 odsto. Imamo letove za Teheran koje obavljaju dve iranske avio-kompanije. Od tridesetak avio-kompanija, a naročito od “Er Srbije“ očekujemo mnogo lepih iznenađenja“, rekao je Vlaisavljević.\n„Vansi“ je najavio da će razvijati interkontinentalne letove.\n„“Nikola Tesla“ je potpuno spreman, već letimo za Kinu i Njujork. Mislimo da našem partneru “Vansiju“ ostavljamo aerodrom u odličnom stanju“, rekao je Vlaisavljević.\nOn je najavio je da će danas oko 16 časova biti održan i koncert ozbiljne muzike na aerodromu u čast „Vansija“, na kojem će biti izvođena dela francuskih kompozitora.\n„Sa aerodroma će stizati samo dobre vesti i u budućnosti, zaključio je Vlaisavljević.\n„Vansi“ je jedan od najvećih aerodromskih operatera u Evropi i da godišnje usluži 132 miliona putnika na 200 aerodroma.\nNavodi se da će „Nikola Telsa“ će biti centrala „Vansija“ u jugoistočnoj Evropi sa kojeg će razvijati svoj međunarodni saobraćaj, a naročito interkontinentalne letove.\nNeposredne investicije koje će „Vansi“ napraviti su oko 730 miliona evra. Svake godine od šest do 16 miliona evra ići će u budžet Srbije na osnovu takse.\n„Vansi“ se obavezao da neće otpuštati radnike i da u naredne tri godine neće povećavati takse na aerodromu, što znači da karte neće poskupeti, navodi RTS.


Čović: Kandidatski status 2017. godine?\n15.02.2016 21:24 | Srna\nSarajevo - Predsjedavajući Predsjedništva BiH Dragan Čović očekuje da će BiH do 2017. godine dobiti kandidatski status u EU.\nČović je u razgovoru sa predsjednikom Evropske narodne stranke Žozefom Dolom istakao da je BiH predajom zahtjeva za članstvo napravila značajan napredak u procesu evropskih integracija.\nOn je naveo da će taj proces biti intenzivno nastavljen ispunjavanjem integracionih obaveza, jer je EU, kako kaže, jedini i pravi put za bolju budućnost BiH, saopšteno je iz Predsjedništva BiH.\nČović je zahvalio Dolu za dosadašnju podršku BiH na evropskom putu.\nDol je čestitao Čoviću na formalnoj predaji zahtjeva BiH za članstvo u EU i pozvao vlasti u BiH da nakon ovog istorijskog čina još više i predanije rade na ispunjavanju obaveza na putu za članstvo u EU.\nOn je istakao da je evropski put BiH nesporan i da će u tom smislu Evropska narodna stranka i dalje pružati snažnu podršku BiH, s ciljem što bržeg priključenja EU.\nPredaja aplikacije rezultat angažovane politike\nKomesar za evropsku politiku susjedstva i pregovore o proširenju EU Johanes Han rekao je da je današnja predaja zahtjeva za članstvo veliki dan za BiH, te da predstavlja rezultat vrlo aktivne i angažovane politike, kako u BiH, tako i u EU.\nHan je čestitao predsjedavajućem Predsjedništva BiH Dragan Čović u Briselu, te izrazio zadovoljstvo što je BiH danas predala vjerodostojan zahtjev za članstvo u EU, čime je pokazala opredijeljenost za EU, saopšteno je iz Predsjedništva BiH.\nOn je naglasio da je pred BiH sada dug put u procesu evropskih integracija, te da BiH uvijek može računati na pomoć EU u tom procesu. On je pozdravio usvajanje mehanizma koordinacije u BiH, naglasivši da je sada vrlo bitna njegova realizacija.\nČović je rekao da je predaja zahtjeva BiH za članstvo u EU poseban trenutak koji će značiti veliku prekretnicu u BiH i da je vjerodostojna predaja zahtjeva rezultat rada administracije EU i svih nivoa vlasti u BiH.\nOn kaže da BiH očekuje još mnogo obaveza koje treba ispuniti u budućem periodu na putu ka EU i da evropski put nema alternativu.\n"Sve zemlje članice EU su uputile srdačne čestitke što pokazuje podršku koju BiH ima na evropskom putu", naveo je Čović.\nČović se nada da će sljedeće godine BiH dobiti status kandidata i otpočeti pregovore za pristupanje punopravnom članstvu u EU.


Brandao se u Francuskoj suočava sa optužbama za silovanje, zbog čega mu je uprava dozvolila da do kraja sezone napusti klub.\nIstražni sudija je podigao optužnicu protiv Brazilca na osnovu prijave 23-godišnje žene, koja tvrdi da ju je Brandao silovao po povratku iz noćnog kluba 2. marta.\nBrandao je 9. marta saslušan u policiji, nakon čega je pušten iz pritvora dok traje istraga. Brandao je negirao krivicu, rekavši da je žena pristala na seks.\nNjemu je dozvoljeno da napusti Franusku, ali je obavezan da prisustvuje sudskoj raspravi.\nPredsednik Marseja Žan Klod Dasije rekao je da je odlazak 30-godišnjeg fudbalera na pozajmicu u Kruzeiro "udarac" za klub, ali da je bilo "nemoguće da igra na Velodromu pod takvim okolnostima".


Ministar Košarac organizovao sastanak zbog problema plutajućeg otpada na Drini – RTV BPK\n11. Januara 2021.\tBosna i Hercegovina\nMinistar vanjske trgovine i ekonomskih odnosa BiH Staša Košarac održao je danas u Sarajevu sastanak u vezi sa rješavanjem problema otprilike četiri hiljade kubika plutajućeg otpada koji je dospio na krunu brane Hidroelektrane “Višegrad”.\nSastanku su prisustvovali predstavnici Ministarstva za prostorno uređenje, građevinarstvo i ekologiju Republike Srpske i preduzeća ”Hidroelektrane na Drini”, na čiju inicijativu je ovaj susret organizovan, kako bi se razgovaralo o ovom višedecenijskom problemu koji prijeti da izazove ekološku katastrofu, ali i ugrozi proizvodnju električne energije.\n”Sa tog aspekta, uvažavajući činjenicu da su sektori energetike i ekologije u primarnoj nadležnosti entiteta, dogovorili smo da Ministarstvo vanjske trgovine i ekonomskih odnosa BiH i nadležna entitetska ministarstva, te rukovodstvo preduzeća ‘Hidroelektrane na Drini”, zatraže radni sastanak sa predstavnicima Srbije i Crne Gore. Cilj nam je da na trilateralnom nivou otvoreno razgovaramo o ovom problemu i pokušamo naći dugoročna rješenja, jer je očigledno da ona koja su bila produkovana u 2019. godini nisu bila dugoročna”, poručio je ministar Košarac.\n”Opredijeljeni smo da tražimo dugoročna rješenja, kako bismo zaštitili životnu sredinu i spriječili nemjerljive posljedice po naš energetski sektor. Zbog toga ćemo uložiti dodatne napore da u što skorijem periodu organizujemo trilateralni sastanak sa predstavnicima Srbije i Crne Gore, na kojem ćemo, između ostalog, analizirati istraživanja koja su rađena kroz projekte organizacije SVG i projekte kompanije Dvokut iz Hrvatske, kako bismo došli do trajnog rješenja za problem plutajućeg otpada i omogućili neometano funkcionisanje hidroelektrana na Drini”, zaključio je ministar Košarac.


BTC $42.282 -1,48%\nVodeća američka kripto berza i provajder usluga kripto novčanika je objavila 28. juna da otvara novu kancelariju na zapadnoj obali u Portlandu.\nPrema navodima iz saopštenja na Coinbase blogu, berza je razmatrala različite gradove pre nego što je donela odluku da to bude Portland zbog svoje “neverovatno talentovane i inovativne kripto zajednice”.\nCoinbase navodi da je potpisao sedmogodišnji ugovor za zakup kancelarije, a renoviranje se planira već za sledeću nedelju. U saopštenju se navodi da će Coinbase ove godine oformiti još 100 novih radnih mesta u Portlandu, a možda i više.\nPočetkom meseca, kritičari Coinbase-a su tvrdili da nisu dovoljno spremni i da su preplavljeni zbog trenutnog tempa rasta. Dokumenti koje je portal Mashable pribavio tokom petomesečnog postupka, pozivajući se na Zakon o slobodi informisanja, obuhvataju 134 stranice žalbi koje su podneli korisnici berze.\nKorisnici su prijavili poteškoće u pristupu sredstvima, frustracije prilikom onemogućavanja pristupa, ne dobijanja odgovarajućih sredstava i teškoća pri prenosu sredstava između naloga. Mashable je naveo da podnesak formira “uznemirujući obrazac” koji pokazuje da krisnici pripisuju svoje gubitke i neprijatnosti lošem upravljanju od strane Coinbase-a.\nCoinbase je pre nekoliko nedelja najavio da će se proširiti na tržište Japana. Planiraju da se prijave za licencu kod Agencije za finansijske usluge (FSA) u roku od jedne godine. “Nakon izmena Zakona o platnim uslugama u Japanu u aprilu 2017. godine, sve kripto berze koje posluju u zemlji su u obavezi da se prijave kod FSA za odgovarajuću licencu.\nCoinbase, koja je osnovana 2012. godine, se može pohvaliti sa preko 20 miliona korisnika i imovinom od 150 milijardi dolara. Korisnici trenutno mogu da trguju sa bitkoinom (BTC), lajtkoinom (LTC), itirijumom (EH), bitkoin kešom (BCH) i uskoro sa itirijumom klasik (ETC). Nakon objave o budućem uvođenju u ponudu ETC-a, cena je skočila za 25%.


Institut za javno zdravlje Vojvodine: Prema postojećoj zakonskoj regulativi u zemlji, opština Bečej nije u obavezi da prati kvalitet vazduha - Portal Moj Bečej - Bečejske opštine iz ugla građana!\nMinistar zaštite životne sredine najavio inspekcijski nadzor u lokalnim samoupravama narednih dana po pitanju smanjenja zagađenja vazduha\nMagla u Bečeju se zadržala gotovo nedelju dana\nU medijima se već danima piše o visokom nivou zagađenja vazduha u Srbiji, što su posebno osetili stanovnici većih gradova Srbije.\nPoslednji zvanični podaci Instituta za javno zdravlje Vojvodine, po merenjima najbližim bečejskoj opštini, pokazuju da je Indeks kvaliteta vazduha u okolini Novog Sada u subotu, 11. januara, bio 116 (narandžasta klasa) što znači da je vazduh nezdrav „za osetljivu populaciju“. Prema navedenom indeksu zagađenja, kako piše Institut, osobe sa srčanim i plućnim oboljenjima, starije osobe i deca mogu da imaju tegobe u smislu otežanog disanja, kašljanja ili suzenja očiju, pa im se savetuje ograničen boravak na otvorenom.\nKako navode iz Instituta za javno zdravlje Vojvodine, oni nisu upoznati sa podacima o kvalitetu vazduha životne sredine u opštini Bečej .\n– Institut za javno zdravlje Vojvodine ne poseduje informacije o kvalitetu vazduha životne sredine u opštini Bečej. Prema postojećoj zakonskoj regulativi u zemlji, opština Bečej nije u obavezi da prati kvalitet vazduha životne sredine, a ukoliko to ipak želi, postupak je definisan sistemom nabavki usluga – objašnjava za portal MojBečej načelnica Centra za higijenu i humanu ekologiju Instituta prof. dr Sanja Bijelović.\nMeđutim, kako propisuje Zakon o zaštiti vazduha, u slučajevima kada postoji osnovana sumnja da je došlo do zagađenja vazduha koje može narušiti zdravlje ljudi ili životnu sredinu, što procenjuje nadležni organ jedinice lokalne samouprave, moraju se obaviti namenska merenja nivoa zagađujućih materija. Prema nezvaničnim informacijama kojima raspolaže naš portal, u Odseku zaštite životne sredine u opštini Bečej takvih sumnji za sada nema.\nMinistar zaštite životne sredine Goran Trivan, rekao je danas za agenciju Beta da je u novembru prošle godine Ministarstvo od lokalnih samouprava u Srbiji tražilo informaciju o tome da li su izradili planove kvaliteta vazduha, koje su dužni da imaju po Zakonu o zaštiti vazduha.\n– Od 145 opština i gradova u Srbiji od kojih je Ministarstvo tražilo da se izjasne da li su izradili planove kvaliteta vazduha, dobili smo odgovor od samo 66 lokalnih samouprava. Od toga je 29 navelo da će ove godine tek početi da meri kvalitet vazduha, 16 tek planira izradu mera za poboljšanje kvaliteta vazduha, a 21 se izjasnila da ne vrši merenje kvaliteta vazduha, niti planira izradu odgovarajućih planova – kaže Trivan za agenciju Beta.\n– Inspekcija je zato dobila nalog da hitno ode u sve lokalne samouprave i na terenu proveri da li postoje planovi i da li se oni sprovode – naveo je Trivan i istakao da će svi koji nisu izradili planove biti kažnjeni prema zakonu, prenosi Insajder.\nOn je, kako se navodi u tekstu, najavio da će u roku od desetak dana javnost biti upoznata sa detaljima inspekcijskog nadzora, odnosno sa time šta su lokalne samouprave uradile po pitanju smanjenja zagađenja vazduha.\nIstraživanja pokazuju da dugotrajno izlaganje zagađenju vazduha životne sredine ima za posledicu povećanje mortaliteta, karcinoma pluća, kardiovaskularnih i respiratornih bolesti, kao i smanjenje očekivanog trajanja života, navodi se na sajtu Instituta za javno zdravlje Vojvodine. Posledice akutnog izlaganja, posebno u danima sa visokim nivoom zagađenja vazduha, su pogoršanje astme i povećanje broja hospitalizacija zbog kardiovaskularnih i respiratornih bolesti.\nAplikacija za praćenje Indeksa kvaliteta vazduha\nTabela definisane boje klase koje se vezuju za vrednost dnevnog Indeksa kvaliteta vazduha | Izvor: Institut za javno zdravlje Vojvodine\nIpak, građani opštine Bečej mogu da provere Indeks kvaliteta vazduha koji udišu putem sajta ili aplikacije „AirVisual“, koja u realnom vremenu pokazuje stepen zagađenja vazduha na određenoj lokaciji.\nPrema poslednjim informacijama dostupnim na ovom sajtu, Indeks kvaliteta vazduha je najgori (ljubičasta klasa) u Valjevu i Kragujevcu. Novi Sad, Beograd, Beočin, Pančevo nalaze u crvenoj klasi gde Indeks kvaliteta vazduha prelazi 150, dok se Subotica nalazi trenutno u narandžastoj klasi.\nOznake: BečejIndeks kvaliteta vazduhaInstitut za javno zdravlje VojvodineNovi SadOpština BečejZagađenjeZagađenje vazduha


Četiri sata čekanja na Horgošu za izlaz iz Srbije | Novosti.rs\nČetiri sata čekanja na Horgošu za izlaz iz Srbije\n17. 08. 2013. u 09:37\nNa graničnim prelazima zadržavanja za putnička vozila su do 60 minuta, osim na Horgošu, gde se na izlasku iz Srbije čeka okočetiri sata. Obustavljen saobraćaj na auto-putu od Ražnja do Aleksinca\nNa graničnom prelazu Horgoš čeka se oko četiri sata na izlazu iz Srbije, a na ostalim prelazima vozila se zadržavaju između 30 i 60 minuta, rečeno je u Auto-moto savezu Srbije.\nSaobraćaj je pojačan, ali nigde još nema velikih gužvi, rekao je Tanjugu dežurni u Operativnom centru AMSS- a Jovica Mitić.\nNa naplatnim rampama, na autoputevima, takođe nigde nema većeg zadržavanja vozila.\nMitić je kazao da je jedino na autoputu Beograd - Niš, u smeru ka Nišu, u subotu od 11 do 18 časova, na snazi obustava saobraćaja između naplatnih stanica Ražanj i Aleksinac zbog hitnih radova.\nVozila se preusmeravaju na alternativni put Ražanj - Aleksinac i kod naplatne rampe Aleksinac mogu opet da se vrate na autoput prema Nišu.\nPrema informacijama Operativnog centra AMSS, prvog dana vikenda, na važnijim i frekventnijim putnim pravcima u Srbiji, pojačan je intenzitet saobraćaja.\nIz Javnog preduzeća Putevi Srbije upućen je apel vozačima da pripreme tačan iznos za naplatu putarine kako bi ubrzali protok vozila kroz naplatne kanale.\nPrema podacima iz Uprave saobraćajne policije, prethodnog dana na putevima u Srbiji evidentirana je 81 saobraćajna nezgoda, u kojima je 39 lica teže i lakše povređeno, a dve osobe su izgubile život. U Beogradu je zabeleženo 39 nezgoda u kojima je 16 ljudi povređeno.


Bled: Članstvo u EU garant stabilnosti i napretka Zapadnog Balkana | EUME\nNaslovnica Info Press info Bled: Članstvo u EU garant stabilnosti i napretka Zapadnog Balkana\nBled: Članstvo u EU garant stabilnosti i napretka Zapadnog Balkana\nČlanstvo u EU, i pored aktuelnih izazova s kojima se EU suočava, ostaje najbolji pokretač reformi koje vode održivom napretku, te garant stabilnosti Zapadnog Balkana, poručili su učesnici Panela „Zapadni Balkan: Da li je EU još uvije faktor podsticaja?“, koji je održan 6. septembra u okviru Bledskog strateškog Foruma.\nU ime Crne Gore na Forumu je učestvovao državni sekretar za evropske integracije i glavni pregovarač ambasador Aleksandar Andrija Pejović. U okviru ovog panela su govorili i ministri vanjskih poslova BiH, Kosova, Mađarske, Makedonije i Srbije; Igor Crnadak, Enver Hodžaj, Peter Sijarto i Nikola Poposki i Ivica Dačić kao i zamjenik pomoćnika državnog sekretara u Birou za evropske i evroazijske poslove State Departmenta Hojt B. Ji.\nAmbasador Pejović je istakao da je članstvo u EU šansa za države regiona da prevaziđu sukobe iz prošlosti, osnaže dobrosusjedsku saradnju i zajedničim naporima osiguraju rast i razvoj ovog dijela Evrope.\n„Proces pristupanja EU ostaje najvažniji faktor održavanja mira i stabilnosti i efikasan mehanizam za nastavak reformi koje će države Zapadnog Balkana približiti najrazvijenijim zemljama Evrope. Značajna ekspertska i finansijska podrška EU i država članica koja nam je na raspolaganju omogućava da brže, kvalitetnije i efikasnije usvajamo evropske standarde i unapređujemo kvalitet života u državama regiona. Za države Zapadnog Balkana ne postoji alternativa članstvu u EU“, rekao je ambasador Pejović. S tim u vezi je podsjetio na značajan okvir koji EU pruža kroz Berlinski proces kojim podstiče i pomaže evropsku perspektivu ovog dijela Evrope. Naglasio je da je ova inicijativa već dala značajan doprinos u infrastrukturnom povezivanju regiona unutar sebe i s EU, čineći Zapadni Balkan ekonomski snažnijim i sigurnijim dijelom evropskog kontinenta.\nUčesnici panela su istakli da se proces proširenja, tokom prethodnih godina, pokazao kao jedna od najuspješnijih politika EU i da je svaka nova članica dala novu snagu i kvalitet porodici EU. Naglasili su da, i pored sve veće zahtjevnosti procesa pristupanja, ali i izazova s kojima se suočava posljednjih godina, članstvo u EU i dalje ostaje snažan faktor privlačenja i podsticaja za sprovođenje reformi, održiv napredak i stabilnost.\nOvogodišnji Forum koji je bio prilika za niz bilateralnih susreta naše delegacije, održan je pod nazivom „Osiguranje budućnosti“ i okupio je oko 700 učesnika, visokih zvaničnika, predstavnika državne uprave, diplomatsko – konzularne predstavnike, kao i predstavnike Evropske komisije, Evropskog parlamenta, te međunarodnih organizacija, renomiranih naučnih instituta i privatnih i javnih kompanija.


Herceg Novi i Kotor Varoš jačaju bratske odnose - KVorum.net / Kotor-Varoš -\nHerceg Novi i Kotor Varoš jačaju bratske odnose\nAutor: Slaven Šubara / Datum: 24.04.2018. 08:28\nObilјežavanje 24. aprila – Dana opštine Kotor Varoš su svojim prisustvom uveličali i predstavnici bratske opštine Herceg Novi.\nU delegaciji opštine Herceg Novi bili su potpredsjednik opštine Miloš Konjević, šef kabineta predsjednika opštine Vladimir Arsić i odbornik Miladin Vidaković.\nTokom boravka u našoj lokalnoj zajednici razgovarali su sa načelnikom opštine Zdenkom Sakanom o mogućnostima intenziviranja turističke i privredne saradnje.\n„Prijatelјski odnosi sa opštinom Herceg Novi se očituju na planu unapređenja institucionalnog dijaloga sa cilјem podizanja nivoa saradnje lokalnih uprava, kao i turističkih potencijala i razmjene iskustava na tom planu“, istakao je načelnik Sakan.\nPotpredsjednik opštine Herceg Novi Miloš Konjević je izrazio zadovolјstvo što su bratski odnosi sa opštinom Kotor Varoš ponovo uspostavlјeni nakon određene pauze, jer je to opština koja ima konkretnu viziju zapošlјavanja, što je osnovni uslov njenog razvoja.\n„Kotor Varoš je sredina koja treba da bude primjer mnogim opštinama u Crnoj Gori kada je u pitanju zapošlјavanje i vizija razvoja, i sa ponosom mogu reći da ćemo u narednom periodu intezivirati našu saradnju“, naglasio je Konjević.\nDelegacija opštine Herceg Novi se uvjerila u povolјan poslovni ambijent u Kotor Varošu, koji predstavlјa centar obućarske industrije u Republici Srpskoj.\nObišli su fabriku obuće „Dermal“, u kojoj se proizvodi namjenska obuća za ministarstvo unutrašnjih poslova Crne Gore.\nNakon što su razmijenili prigodne poklone sa načelnikom Sakanom predstavnici bratske opštine Herceg Novi su se složili u ocjeni da privredni ambijent u Kotor Varošu, koji je prestigao predratni nivo zaposlenosti, predstavlјa primjer podrške investitorima i njihovima nastojanjima da u kontinuitetu zapošlјavaju radnike.\nPrethodna vijest: Kotlićijada okupila 53 ekipe Sljedeća vijest: Stručno predavanje na temu „Voćarski potencijali opštine Kotor Varoš“


SOCIJALIZAM KAO PREDFAZA KOMUNIZMA\nMIXI taj Pon Dec 07, 2009 4:07 pm\nMislim da postoje uslovi za stvaranje socijalizma u danasnjem vremenu, a i buducnost pripada socijalizmu, jer kapitalizam mora da predje u visu fazu, a to je socijalizam. Ne treba gusiti privatna preduzeca tipa zanatskih radnji i usluznih delatnosti, ali velike kompanije tipa Miskovicevih monopolistickih firmi treba nacionalizovati i polako predavati u ruke radnicima, kojima ovakve kompanije i pripadaju, ali su im mafijaskom privatizacijom i otete. Mi mozemo da se izborimo za nasa prava revolucijom i traziti da nam se vrati ono sto nam je oteto, a ratne profitere i ostale mafijase izvesti pred narodni sud i konfiskovati im svu imovinu, predajuci je radnicima na samoupravljanje, ali prethodno stvoriti zakonske okvire, koji ce to ispuniti. Sitne preduzetnike treba podrzati, kako bi se vremenom pripojili ovim novostvorenim samoupravnim\npreduzecima i pojacati proizvodnju, zaposljavajuci radnike. Vecina koju cine radnici i seljaci mogu stvoriti jak pokret, koji bi se ubrzano sirio u ovim kriznim vremenima, a veci deo evrope bi prepoznao sistem koji bi mogao da stvoribuducnost bez kriza kapitalizma, koje su neminovne, po Marxsovom ucenju, koje svakako pocinje da biva sve vise proucavano u razvijenim evropskim drzavama. Socijalizam je neminovan sistem buducnosti, a najveci svetski ekonomisti to vec znaju i uskoro ce se uvoditi postepeno u svim drzavama, kako bi se izbegli ratovi i nemiri, koji bi morali doci ako bi kapitalizam isao putem imperijalizma, sto je u 21. veku nemoguce, jer bi ratovi doveli i do konacnog istrebljenja covecanstva! Do ovoga nece doci, jer je Kina vec sada najveca svetska sila, a njoj se ne moze suprotstaviti nijedna drzava na svetu, pa cak ni ceo Svet zajedno. U Kini vec sada postoje tyv. komune gde ljudi normalno zive, za razliku od ostalih delova Kine, gde zive toliko bedno, da su na ivici gladi, a uslovi za zivot su katastrofalni. Naime, u komunama ljudi dobijaju stan i normalne uslove za zivot, hranu, garderobu i sve sto im je potrebno za zivot, a za uzvrat rade i doprinose drustvu. Tako da je to jedan vid komunizma koji je obezbedio ljudima u Kini normalan zivot, za razliku od ostatka, koji su na ivici gladi i propasti, a sa druge strane malobrojnih, koji ne znaju koliko kapitala imaju, sto opet nije normalno! Ljudima u buducnosti treba normalan zivot, a to je najslicnije komuni, koju sam prethodno pomenuo. Ljudi ce nakon ove krize, koja je i poslednja u 21. veku, a niko ne zna koliko ce trajati, jednostavno doci do saznanja, jednostavno promenom svesti, koja je neminovna, da je komunizam, ali pravi komunizam jedina opcija za covecanstvo koje ce sigurno morati na ovaj nacin da obezbedi sebi opstanak!


SARADNJA LASTE I NIS-a IDE DOBRIM PUTEM « Lasta\n10. 10. 2017.SARADNJA LASTE I NIS-a IDE DOBRIM PUTEM\nDanas je u kabinetu generalnog direktora SP Laste Beograd, održan sastanak rukovodstva preduzeća, Nadzornog odbora SP Lasta i predstavnika kompanije Nis, jednog od najznačajnijih Lastinih partnera. Sastankom je presedavao Toni Gajić novi predsednik Nadzornog odbora SP Lasta.\nSastanak je imao više protokolaran karakter, na kojem su se novi članovi Nadzornog odbora upoznali sa partnerima iz NIS-a, koji su im preneli svoje utiske o dosadašnjoj saradnji sa Lastom, ali i o očekivanjima za naredni period, kada je u pitanju dinamika isplate finansijskih potraživanja.\nLastino rukovodstvo se zahvalilo predstavnicima NIS-a, na punom razumevanju koje su imali za naše preduzeće u najtežem periodu krize, kada su potpisali veoma povoljan Ugovor sa Lastom o reprogramu duga i dinamici isplate, koji je Lasta do sada uspešno servisirala.\nNikola Šuljagić direktor sektora plana i analize SP Lasta i Ivana Pavić finansijski direktor SP Lasta, podneli su izveštaj o dosadašnjem servisiranju finansijskih obaveza prema NIS-u, ali izneli i predlog saradnje za naredni period, kada je reč o kreditnom limitu i valuti.\nRukovodstvo ova dva poslovna partnera konstatovalo je, da se saradnja odvija u dobrom smeru.\nAleksandar Makarevič, zamenik direktora Bloka „Promet“ za komercijanle aktivnosti NIS-a, istakao je da je Lasta bila uvek pouzdan partner, ali da se situacija u zadnjih 6 meseci naročito poboljšala. Izrazio je nadu, da će i novo rukovodstvo Laste, tu saradnja dalje unapređivati.\nVeljko Vukobratović, generalni direktor SP Laste rekao je, da saradnja ide uzlaznom linijom i da će tako biti u narednom periodu, kada je reč o ispunjavanju Lastinih finansijskih obaveza prema NIS-u, jer je SP Lasta srpski brend sa tradicijom.\nNa ovom sastanku bilo je reči i o drugim oblicima saradnje dve kompanije. Rukovodilac Marketinga i komercijanih poslova, Miodrag Skendžić predložio je partnerima iz NIS-a, saradnju u oblasti marketinga odnosno reklamiranja njihovog brenda na Lastinim autobusima i reklamnim prostorima. Predlog je prihvaćen uz dogovor za zakazivanje novog susreta nadležne službe iz NIS-a sa Marketing službom SP Lasta.


Protesti u Srbiji se zaoštravaju, EU protiv nasilja\nNekoliko osoba je uhapšeno, među njima jedan gimnazijalac, posle antivladinih demonstracija održanih u Beogradu tokom vikenda. Opozicija predvođena Savezom za Srbiju zahteva od vlasti da svi budu pušteni na slobodu do danas u 15 časova.\nU subotu uveče demonstranti predvođeni vođama opozicije upali su u zgradu Radio-televizije Srbije na čije se izveštavanje žale. Predsednika Aleksandra Vučića u nedelju je pred zgradom predsedništva dočekalo nekoliko hiljada demonstranata koji s uuzvikivali “lažove” i “ostavka”.\n“Gospodo na vlasti, imate rok do sutra do 15 časova da pustite na slobodu sve uhapšene koji su bili u zgradi RTS. Ako je neko odgovoran, odgovorni smo ja, Đilas, Lutovac, Stefanović i svi drugi lideri opozicije – uhapsite nas, a ne mlade ljude. Vi ste bruka i sramota. Vi ste kukavice. Vi ste bednici. Ukoliko se to ne desi, organizatori protesta 1 od 5 miliona saopštiće kada ćemo se ponovo okupiti, i tada kada se ponovo okupimo iz celog Beograda, iz cele Srbije – idemo do kraja. Njihov kraj je blizu, oni su gotovi, oni su prošlost”, rekao je lider Dveri Boško Obradović na protestu u nedelju.\nVučić je Obradovića nazvao fašistom, a druge istaknute lidere Saveza za Srbiju tajkunima i lopovima.\nPredsednica vlade Ana Brnabić je danas upitala ko su predstavnici opozicije da daju bilo kakve rokove državi (da pusti uhapšene).\n“Ne postoje neki rokovi koje može da da neki fašista. Ko si ti da daješ rokove? Da bi ti davao rokove, moraš da imaš podršku naroda”, rekla je ona, aludirajući na Obradovića.\nProtesti su vrednost i karakteristika demokratije, ali treba da ostanu mirni, rekli su u Evropskoj komisiji povodom dešavanja za vikend u Beogradu.\n“Iako pravo građana da učestvuju u mirnim demonstracijama ostaje suštinska karakteristika i osnovna vrednost demokratije i treba je poštovati, protesti treba da ostanu mirni i u skladu sa zakonom, kao što je to bio slučaj pre ovog vikenda”, rekla je portparolka Evropske komisije Maja Kocijančič za EURACTIV.com i EURACTIV.rs.\nOna je ponovila da je “parlament mesto koje treba da obezbedi prostor za debatu i diskusiju”. Opozicija u Srbiji, međutim, bojkotuje rad legislativnih organa na svim nivoima tvrdeći da ih je vladajuća SNS uzurpirala.\nAlbanski ministar Čakaj se sastao sa generalnim sekretarom OEBS-a\nTužilac ispitao lidera opozicije o automobilu sa 3,4 miliona evra\nKosovo raspravlja o mogućnosti vanrednih izbora\nČlanovi Saveta bezbednosti usaglasili su tekst nacrta rezolucije za UNFICIP, koji će sutra biti na usvajanju\nSeverna Makedonija: Hahn kaže da je zakon o tužilaštvu uslov za otvaranje pregovora o pridruživanju


Komentar: Američki zakon o Hongkongu biće neuspešan - Kineski Radio Internacional\nKomentar: Američki zakon o Hongkongu biće neuspešan\n2019-12-05 11:08:27 | CRI\nAutor komentara: Kineski međunarodni radio\nSjedinjene Američke Države usvojile su nedavno takozvani zakon o ljudskim pravima i demokratiji u Hongkongu uprkos snažnom protivljenju Kine. Postupak američke strane ne samo da nanosi štetu prosperitetu i stabilnosti Hongkonga, već škodi i interesima SAD i međunarodne zajednice.\nSuočavajući se sa čvrstom odlučnošću kineske vlade i naroda da zaštiti državni suverenitet, bezbednost i razvojne interese, zlobna američka zavera sa ciljem da našteti Hongkongu i spreči kineski razvoj biće neuspešna.\nOtkako je trenutna američka vlada stupila na dužnost, pojedini američki političari počeli su da sprečavaju razvoj Kine, koristeći „mentalitet Hladnog rata“ i hegemonsku logiku.\nMeđutim, američka strana je zaista potcenila snažnu odlučnost kineskog naroda da zaštiti hongkonški prosperitet i stabilnosti, državni suverenitet, bezbednost i interese razvoja.\nKao odgovor na nerazumno ponašanje SAD, Kina je uvela kontramere i preduzeće dalje neophodne akcije u skladu sa razvojem situacije.\nDrugi američki političari savetuju se da odmah zaustave politički trikovi koji škode i drugima i sebi samima i ne maštaju o igranju sa Hongkongom kako bi suzbili razvoj Kine.


Ministrica Đapo s delegacijom Kuvajtskog poslovnog vijeća u BiH | Federalno ministarstvo okoliša i turizma - Bosna i Hercegovina\nMinistrica Đapo s delegacijom Kuvajtskog poslovnog vijeća u BiH\nFederalna ministrica okoliša i turizma Edita Đapo danas je, u sjedištu Ministarstva u Sarajevu, održala sastanak s delegacijom Kuvajtskog poslovnog vijeća (Kuwait Business Council-KBC) u Bosni i Hercegovini. U delegaciji KBC-a bili su direktor i predsjednik Odbora Nasser Alshaiji, članovi Odbora Ahmad Alhasan i Faisal Ali, te predstavnica ovog vijeća u BiH Dijana Džaferović.\nNa sastanku je razgovarano o unapređenju turizma, kulturi, kulturnom nasljeđu i obrazovanju između dvije zemlje, te prezentaciji i promociji prirodnih i izvoznih potencijala kojima BiH raspolaže.\nPredstavnici KBC su informirali ministricu Đapo o preprekama s kojima se investitori suočavaju, kao i o mogućnostima olakšanja procedura trgovinske razmjene roba. Članovi ovog vijeća predložili su formiranje zajedničkog tima s Privrednom komorom FBiH ili Agencijom za strane investicije BiH radi sagledavanja prepreka s kojima se suočavaju kuvajtski investitori. Tokom ovog susreta delegacija je predložila uspostavljanje predstavničkog ureda za investitore u Federaciji BiH.\nMinistrica Đapo je naglasila da, uprkos složenim administrativnim procedurama u BiH, Vlada Federacije BiH radi i učinit će sve u okviru svoje nadležnosti kako bi se unaprijedio okvir i stvorile mogućnosti za nove investicije na području FBiH, saopćeno je iz Federalnog ministarstva okoliša i turizma.